recursal/SuperWikiNEXT-32B huggingface dataset:
**遞歸**（英文：**recursion**）係指一件物件用自己嚟定義佢自己，喺數學（包括電腦科學）同語言學經常會用到。

例
-

### 數學

數學好多時都會用到遞歸。例如，階乘可以咁定義：

{\displaystyle n!={\begin{cases}1\qquad &{\text{如}}\,\,{\text{果}}\,\,\,n=0\\n\times (n-1)!&{\text{如}}\,\,{\text{果}}\,\,\,n>0\\\end{cases}}\qquad }，當中 {\displaystyle n\in \mathbf {Z} ,n\geq 0}。
當中 *n* > ０ 嘅時候佢就係用自己定義自己。

程式編寫嘅遞歸概念，基本同數學一致。例如，如果用 Scheme（一種 Lisp），上面嘅例子可以粗略咁直接譯做

```
(define (factorial n)
 (if (= n 0)
 1
 (\* n (factorial (- n 1)))))

```

不過，因為編程嘅遞歸牽涉到有限嘅堆叠資源，真嘅程式唔可以寫得咁求其，因為 {\displaystyle n\in \mathbf {Z} ,n\geq 0} 冇譯到，唔譯呢句可以導致無限遞歸，後果可以好嚴重。

### 語言學

語言學都會用到遞歸，例如喺描述一個語言嘅文法嘅時候，名詞短語可能可以咁樣粗略描述：

NP → N
NP → Adj NP
第二個情形（NP → Adj NP，即係 ｢名詞短語可以係一個形容詞加一個名詞短語｣）亦都就係用自己定義自己。當然，呢個係一個假想嘅例子，真嘅語言唔會咁簡單。

呢種遞歸喺電腦科學都有用到，例如喺寫編譯器嘅時候，編程語言嘅語法都係用呢種文法來定義；實作嘅時候可能會用到編程嘅遞歸。

睇埋
--

* 電腦科學上講嘅遞歸
* 碎形
* 句子

|  |  |
| --- | --- |
|  | 呢篇同邏輯相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**秋茄** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
|
|
|
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 紅樹科 Rhizophoraceae |
|
|
|
|
|
| 屬 | 秋茄屬 *Kandelia* |
|
|
|
|
|
|
|
| 種 | **秋茄 *Kandelia candel*** |
|

 |
|
| 二元學名 |
| ***Kandelia candel*** |
|
|
|
|
|
|
|
|
|
|
|
|
|
|
|

**秋茄**（粵拼：cau1 ke2；學名：*Kandelia candel*）係紅樹科秋茄屬嘅其中一個品種嘅植物，又係灌木或小喬木。呢種樹木分佈得好廣泛，喺中國內地及東南沿海地區都見到佢，尤其係廣東、廣西、臺灣、香港、福建同琉球群島入面出現得最多。佢係一樖海邊防護樹種。

所謂「留命食秋茄」
---------

喺潮汕當地啲人成日都出噉嘅俗語：「留命食秋茄，留眼睇世界」，其實千祈冇俾「留命食秋茄」滾咗喇，因為秋茄係可以食得嘅。根據明朝嘅李時珍寫嘅《本草綱目》入面話咗：「茄係本身氣味甘寒，而且冇毒，專門醫寒熱，五臟勞損……散血止痛，消腫寬腸。」而中醫臨床入面用嘅秋茄係成日用喺痰熱、咳嗽、血熱導致大便出血，痔瘡出血或大便唔暢順，跌打腫痛呢啲病癥。

攷
-

* 秋茄成熟时 南都網 喺2008年8月26號搵到
唔好同**全昭珉**搞亂。

**全昭旻**（韓文：**전소민**／全昭旻 *Jeon So-Min*，英文：Jeon So Min，1986年4月7號—），又譯**全素敏**、**全小敏**，係韓國女演員、主持人兼幕後歌手，京畿道高陽市人，《Running Man》成員之一。

經歷
--

細佬係健美選手全旭旻。小學就讀陵谷初等學校，同Super Junior成員銀赫曾經係同班同學。跟住先後入讀陵谷中學校、花水高等學校，2005年畢業於同德女子大學放送演藝學系。

響2004年8月，拍MBC製作嘅電視劇《奇蹟》，正式出道。呢段時間，佢主要係拍戲為主，分別拍咗《偉大的蓋茨比》、《伊甸園之東》、《Drama Special－盈德女子摔跤隊》等等。響2013年，佢拍電視劇《歐若拉公主》嘅「吳露羅」一角，攞到第40屆MBC演技大獎嘅女新人獎，開始出名。

響2014年，佢以幕後歌手嘅身份，同男歌手金烔完唱咗一支歌《He\_starlight 》。之後，佢有諗過做歌手，但因為製作問題而算數。

響2015年正式同藝人尹賢旻拍拖，但就因為聚少離多而響年尾分手。同年，經紀公司CI ENT代表李在英宣佈同祕密決死團合併，合併之後就改名叫Entertainment IAM，而全昭旻佢都跟住過檔，同年4月簽約。

響2017年，SBS旗下嘅綜藝節目《Running Man》宣佈佢同梁世燦將會加入RM做主持人。同年5月，佢正式加盟台灣嘅經紀公司世紀天下娛樂文創。

響2020年4月，Entertainment IAM宣佈佢因為身體出問題，所以佢會休息一個月，期間佢唔會拍Running Man。但係聽講佢休養期間畀唔少網友抨擊，大多數都係叫佢退出Running Man，但仲有人詛咒埋全昭旻屋企。有見及此，細佬全旭旻曾經罵過呢班網友，幫家姐出頭。而響同年5月8號，佢正式同King Kong by STARSHIP娛樂（킹콩 by 스타쉽）簽約，仲響同月12號話係好返復出拍Running Man，但係佢就畀人話係「頂硬上」。

2020年8月，佢拍綜藝節目《第六感》，再次打開知名度。2021年4月，佢拍續集《第六感2》。

2022年2月，佢因為唔小心整親腳而做手術。

攷
-

1. ↑  〈拍得住金鐘國！《RM》全昭旻弟弟曝光，顏值超高+健碩身型引發眾成員讚嘆～〉. 《GirlStyle 女生日常》 (中文). 喺2020-07-16搵到.
2. ↑  ETtoday新聞雲. 〈《RM》全昭旻其實是預備歌手！ 輕甜嗓音一開口驚呆劉在錫 | ETtoday星光雲〉. *star.ettoday.net* (繁體中文). 喺2020-07-17搵到.
3. ↑  "Jeon So Min Joins Entertainment IAM". *sg.entertainment.yahoo.com* (美國英文). 喺2020-07-17搵到.
4. ↑  〈胞弟遭詛咒 全昭旻被要求退出《RM》〉. 《on.cc東網》 (香港中文). 喺2020-07-17搵到.
5. ↑  ETtoday新聞雲. 〈《RM》全昭旻簽台灣經紀公司！ 許願來台逛路邊攤 | ETtoday星光雲〉. *star.ettoday.net* (繁體中文). 喺2020-07-17搵到.
6. ↑  Rachelfhl (2020-04-15). 〈《RM》全昭旻過勞病倒退出錄影，還不斷被黑粉惡言攻擊！〉. *Girl Secret* (香港中文). 喺2020-07-17搵到.
7. ↑  〈疑全昭旻遭受「太多謾罵」，《Running Man》發布重大決定 ‧ A Day Magazine〉. *A Day Magazine* (美國英文). 2020-06-11. 喺2020-07-17搵到.
8. ↑  趙允琳 (2020-04-13). 〈《Running Man》全昭旻臉如死灰頂硬上 中斷拍攝入院前片段曝光〉. 《香港01》 (香港中文). 喺2020-07-17搵到.
9. ↑  中時新聞網. 〈《RM》全昭旻突骨折急住院開刀 術後坐輪椅憔悴照曝光 - 娛樂〉. 《中時新聞網》 (中文). 喺2022-02-10搵到.

|  |  |
| --- | --- |
| 權威控制 | 
* VIAF: 393154590170943081838
* ISNI: 0000 0004 7419 5365

 |
搵緊第二樣意思嘅話，請睇〈**香車美人**〉。

《**香車美人**》（英文：Sweet Girl and Good Car，又叫做 **Beautiful Woman, Beautiful Car**）係喺1952年嘅一部粵語喜劇，由趙樹燊執導，吳楚帆、紫羅蓮主演。

片入面可以見到救傷隊檢閱嘅片段，非常珍貴。

情節
--

救護車司機張維同救護員梁芬係未婚夫妻，梁芬阿媽三姑係幫人洗衫嘅，而梁芬坁豆梁水就因為鍾意飲酒成日俾三姑鬧。

有一日，三姑將客人嘅馬票據為己有，重好好彩中咗頭獎。三姑嫌梁芬個未婚夫張維窮，於是諗計逼張維離開梁芬。梁芬本來要參加香車美人大賽，得知阿媽逼婚嘅計劃，決意拋棄富貴，離家再做救護員。三姑兩公婆被騙子呃咗副身家之後，重新踏實生活，而張維同梁芬終於冰釋前嫌，終成眷屬。

劇中插曲
----

* 《月老撮良緣》：陳伯璜作曲、撰詞，吳楚帆、紫羅蓮、伊秋水主唱

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 吳楚帆 | 張維 |  |
| 紫羅蓮 | 梁芬 | 張維未婚妻 |
| 白雲 | 潘般曉 | 騙子，謀住三姑啲財產。 |
| 麗兒 | 麗麗 | 交際花，謀住三姑啲財產。 |
| 伊秋水 | 梁水 | 梁芬老豆，好杯中物 |
| 陶三姑 | 三姑 | 梁芬阿媽 |
| 巢非非 |  | 店鋪老闆 |
| 鄭君綿 |  | 芬母親的朋友 |
| 黎明 |  |  |
| 雷嗚 |  |  |
| 陳立品 | 八婆 |  |
| 許綺雲 |  |  |
| 梁若呆 |  |  |
| 余群英 |  |  |
|

拎
-

* YouTube上面嘅《粵語長片》香車美人 (1952)
* 香港影庫
* 香車美人（1952年趙樹燊執導電影）（百科知識）
搵緊菲律賓歌嘅話，請睇〈**細路 (歌)**〉。
「細路仔」跳轉嚟呢度。要睇原子彈，請去【**細路仔 (原子彈)**】。

「童」跳轉嚟呢度。要睇姓氏，請去【**童氏**】。

「孩子」跳轉嚟呢度。要睇國語歌，請去【**孩子 (歌)**】。

一班巴勒斯坦嘅細路
**細路**（粵拼：**sai3 lou6**），**細路哥**（粵拼：**sai3 lou6 go1**）；書面語叫做**兒童**或者**小童**，一般嚟講係指重未發育嘅人；小學六歲係最適合，中學十二倒，大學十八倒，除非有留班。如果要按性別嚟分類嘅話，男性指雄性，叫做男仔、細路仔、細蚊仔、細路哥、或者「𡃁仔」；而女性指雌性，就叫做女仔、細路女、或者「𡃁妹」。文言上面，係寫**孩**、**童**、**兒**。

附註
--

* 呢篇文提到嘅「𡃁」字，有啲人會寫做「僆」字。
* 有理論話用於此義嗰個「路」嘅本字係「獠」，又有「佬」呢個俗寫。

睇埋
--

* 男仔、女仔
* 教育、學校
* 玩

參考
--

1. ↑  王亭之春秋 互聯網檔案館嘅歸檔，歸檔日期2009年4月19號，. 互聯網檔案館嘅歸檔，歸檔日期2014年8月13號，.詩:大雅.生民"厥聲載路"


維基語錄收錄咗同呢篇文相關嘅摘錄：
**兒童**

維基同享有多媒體嘅嘢：  
 **Child**


維基辭典有呢個詞嘅解釋：  
**兒童**

|  |  |
| --- | --- |
| Stub icon | 呢篇**細路**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**詞彙表**ci4 wui6 biu2（英文：**glossary**）就係未能成書，只能成表嘅小型字典，目的係將相對小量嘅詞彙列嗮出來，再簡短咁定義每個字詞；例如跟住一本書或者一份文件嘅詞彙表可以將書或者文件入面嘅外來字或者其他讀者可能會唔熟悉嘅生字列嗮出嚟，又或者可以係獨立嘅一份文件，將一門學問入面嘅行話列嗮出嚟，等等。詞彙表可以畀讀者對相關內容喺主題上有一種粗略嘅了解。

因為詞彙表其實即係字典，佢嘅格式會係類似字典，所列出嘅字嘅排列次序亦都係跟字典，即係通常係用相關語言嘅正常順序排先後（例如係用字母順序或者筆劃順序）。

粵維嘅詞彙表
------

* 統計學詞彙表
* 電腦科學詞彙表
* 電子遊戲詞彙表
* 人工智能詞彙表
* 工程學詞彙表
* 經濟學詞彙表
* 芭蕾舞詞彙表

睇埋
--

* 階層式大綱
* 字母順序

註
-

1. ↑  *Chicago Manual of Style* (第17版). University of Chicago Press. 2017. 1.63. doi:10.7208/cmos17. ISBN 978-0-226-28705-8.
2. ↑  Mulvany, Nancy C. (2005). *Indexing Books* (美國英文) (第2版). University of Chicago Press. p. 6. ISBN 0-226-55276-4.

|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
2012年林書豪出席《時代雜誌》盛會
**林書豪**（粵拼：lam4 syu1 hou4；英文：Jeremy Shu-How Lin；1988年8月23號—），美國加州托倫斯出世，前美國職業籃球（NBA）球員，場上主要擔任控球後衛，亦兼任得分後衛。佢係臺灣移民第二代，係NBA史上少數嘅美籍亞裔球員，亦係第一個美籍華裔球員。哈佛大學畢業，係第二個入NBA嘅哈佛大學畢業生。

林書豪一開始加入NBA唔多順利，響NBA嘅甄選會得唔到任何球隊為佢簽約，之後雖然同金州勇士簽約，但只有零星落場比賽機會，三次被下放至發展聯盟。俾勇士放棄之後，短暫被火箭簽下又放棄後，最終去咗紐約人。喺紐約人初期都未有上場機會，直到2012年2月，林書豪上場後，協助紐約人7連勝，引起全世界注意，此後成為正選球員，呢個現象俾傳媒稱為「林瘋」（Linsanity）。

其後佢先後轉投幾間NBA球會。2019年，佢喺多倫多暴龍攞到一個總冠軍。賽季完之後，林書豪喺NBA冇班落，改投中國籃球聯賽嘅北京首鋼，一年之後離隊。

屋企
--

林書豪父母都係來自臺灣，阿爸係彰化人，阿媽係台北人。兩人後來移民美國，有美國同中華民國雙重國籍。根據1994年經美國國會通過、克林頓總統簽署嘅美國國會法案103－415號（Public Law 103-415），林書豪父母本美國護照，都由美國國務卿簽發載明出生地為「TAIWAN」。

阿爸林繼明，係屋企第二仔，取得國立臺灣大學機械工程系學士學位後，1977年考到教育部公費留學，喺維珍尼亞州歐道明大學（Old Dominion University）識到老婆吳信信，兩人一齊喺印第安納州普渡大學攻讀博士學位。林繼明主修電腦工程，畢業後喺美國工作，加入美國國籍，成為美國公民，係一名半導體工程師。

林書豪有一個阿哥一個細佬，細佬林書緯都係籃球員，加入台灣SBL富邦勇士。

參考
--

1. ↑  洪哲政 (2012-02-16). 〈林書豪打中華隊？ 官員：喊爽的〉. 聯合晚報. 原先內容歸檔喺2012-02-18.
2. ↑  悼念裴爾參議員 互聯網檔案館嘅歸檔，歸檔日期2010-02-20. 台灣人公共事務會（Formosan Association for Public Affairs），2009月2月
3. ↑  YU-WEN CHEN, Taiwanese American Grassroots Lobbies on the Hill: A Case Study of the Formosan Association for Public Affairs 互聯網檔案館嘅歸檔，歸檔日期2013-12-15. 2007

延伸閱讀
----

* Dalrymple, Timothy (2012). *Jeremy Lin: The Reason for the Linsanity*. Center Street. ISBN 978-1455523948.
* Yorkey, Mike (2012). *Linspired: The Remarkable Rise of Jeremy Lin*. Zondervan. ISBN 978-0-310-32068-5.

出面網頁
----


維基同享有多媒體嘅嘢：  
**Jeremy Lin**

* 林書豪嘅官方網站
* Lin's *Dota 2* organization 互聯網檔案館嘅歸檔，歸檔日期January 1, 2019，.

|  |  |
| --- | --- |
| 權威控制 | 
* WorldCat
* VIAF: 233480356
* LCCN: n2012016234

 |
**香港浸會大學**| 校訓 | 篤信力行 |
| 現任校長 | 衛炳江 |
| 學校類型 | 政府資助 |
| 建立時間 | 1956年 |
| 所在地 | 九龍塘 |
| 學生數量 | 11,493人（2018/19學年） |
| 宗教 | 基督教 |
| 校園環境 | 市區 |
| 校園面積 | 56,600平方米（只包括九龍塘主校園） |

**香港浸會大學**（簡稱**浸大**；英語：**Hong Kong Baptist University，HKBU**）係香港第二老牌嘅高等教育學府，係一間有基督教教育傳統嘅公立大學，用「全人教育」做佢嘅教育目標同理想，佢嘅校訓係「篤信力行」。

歷史
--

香港浸會大學前身係**香港浸會書院**，響1956年成立，首任校長係林子豐博士，1972年改叫**香港浸會學院**。學院響創辦初期只開設咗中國語文系、英國語文系、社會學系、數理學系、土木工程學系同工商管理學系嘅文憑課程。由1985年開始，學院開辦學位課程。1994年11月，香港浸會學院正式升格為大學，成為香港八間受政府大學教育資助委員會資助並可頒授學位嘅高等教育院校之一。

現況
--

直至2023年，浸大已發展到有7個學院，分別係文學院、工商管理學院、中醫藥學院、傳理學院、理學院、社會科學院同埋創意藝術學院。

部分代表性人物
-------

### 學校高層

* 霍廣賢 - 學生事務處輔導長，因為恐嚇同打壓大學生就社會同政制問題表達意見，而得到一啲媒體嘅關注。

### 知名學者

* 陳家洛 - 香港泛民主派人士，前公民黨立法會議員

出面網頁
----

* 香港浸會大學

參考
--

1. ↑  〈浸大學生會四幹事「被剝奪參與校政權利」16個月 新莊變相「被解散」 | 獨媒報導〉. 《獨立媒體》. 2023-04-18. 喺2023-10-29搵到.
《**季節**》（The Seasons）係香港無綫電視翡翠台處境劇集，一共有389集，每集15分鐘，1987年到1988年響《歡樂今宵》內首播。

《季節》係一套時裝家庭倫理劇，講吓由資深演員鄧碧雲主演嘅阿媽李淑德，響佢身處嘅一個大家庭裏面，點樣處理仔女間嘅爭鬥誤會。由於佢嘅處理睇法令家庭觀眾拜服，因此鄧碧雲響大眾心目中尊稱做「媽打」。

內容
--

故事講述媽打一家嘅家族恩怨。媽打原本係有錢女，嫁咗畀唐泰，生咗幾個仔女。唐泰就係涼茶舖「泰和堂」創辦人，成日安排大仔唐貴全打理。而二仔就俾媽打安排打理地產公司；媽打重叫埋細佬李永良幫忙。點知二仔同阿良無能，又好食懶做，地產公司生意唔好，成日都激親媽打。

二仔阿偉後尾識咗胡玉河，叫佢阿玉。點知未結婚就搞大咗阿玉個肚。媽打唯有安排結婚，但成日都鬧二仔無出息。

唐泰個妹阿珠返到嚟香港，住喺唐泰屋企。阿珠為人慳儉但講嘢刻薄。有一次佢唔見咗條頸鍊，話係阿玉偷，但原來係阿珠自己唔見。

唐泰重有一個細佬唐仁，之但係兩個人結咗怨。唐仁生活淒涼，好彩阿珠有錢放租畀唐仁開紙紮舖，生活先勉強過得去。

阿偉同阿良因為地產公司生意唔好爭人租三個幾月，為咗填嗰筆數，居然叫阿珠收番唐仁間舖。結果唐仁好激氣，最後媽打暗中買咗阿珠間舖平息事件，但因此揭露出唐仁同唐泰嘅恩怨……

演員表
---

### 主要演員

|  |  |
| --- | --- |
| * 朱瑞棠 飾 唐泰
* 鄧碧雲 飾 李淑德（媽打）
* 盧海鵬 飾 唐仁（唐泰二弟）
* 陳嘉儀 飾 唐仁老婆
* 盧宛茵 飾 唐麗珠（唐泰三妹）
* 郭　鋒 飾 唐貴全（唐泰大仔）
* 顏國樑 飾 唐家偉（二仔）
* 林建明 飾 胡玉河（唐家偉老婆）
* 羅嘉良 飾 唐家禮（三仔）
 | * 姚正菁 飾 唐嘉文（孻女）
* 譚炳文 飾 李永良（奸國舅，李淑德細佬）
* 莊文清 飾 譚鳳媚（李永良老婆）
* 袁震宇 飾 李志添（添仔）
* 羅　蘭 飾 芳（李淑德丫鬟）
* 李家鼎 飾 勝（胡玉河大佬）
* 李家聲 飾 康（唐仁個獨仔）
* 吳浣儀 飾 順（媽打堂妹）
* 商天娥 飾 周珮青
 |
|  |

### 客串演員

|  |  |
| --- | --- |
| * 湘　漪 飾 阿琴
* 梁朝偉 飾 三d（唐泰四仔）
* 陳立品
* 余子明
* 戚美珍
* 吳家麗
* 伊　雷
* 陳秀珠
* 吳鎮宇
* 仙杜拉 飾 佩母
 | * Maria Cordero 飾 菲傭
* 曾華倩
* 曾　江
* 沈殿霞
* 岳　華
* 李麗蕊
* 陳雅倫
* 鄭裕玲
* 萬梓良
* 林嘉華
* 吳孟達
* 黎耀祥
* 歐陽震華
 |
|  |
**智永**zi3 wing5（？—？）名號**法極**faat3 gik6，係南朝陳到隋朝年間嘅一位和尚兼書法家。「智永」係佢出家之後用嘅法名，按佛家傳統姓釋，人稱**永****禪師**sim4 si1。佢俗名姓王，係書法家王羲之嘅後代。智永最叻寫草書同楷書，代表作有《真草千字文》，有人話佢係隋唐時期學書者嘅宗匠。

生平
--

智永《真草千字文》
智永俗名姓王，係東晉書法家王羲之嘅第七世孫。佢鄉下喺會稽，即係今時今日浙江省紹興嗰頭。智永喺細細個嗰陣已經出咗家做和尚，後來佢雲遊去到依家屬於浙江省湖州嘅吳興縣永欣寺嗰度，喺藏書閣潛心研讀咗三十年書法，人稱永禪師。據講智永深居簡出，每日都會晨咁早開始磨墨，然後臨摹王羲之嘅字帖練字，非常努力。

書法成就
----

### 主要作品

按照北宋《宣和書譜》卷十七嘅記載，宋徽宗時期嘅御府收藏咗智永嘅草書作品《常侍帖》、《參軍帖》、《故舊帖》、《至通法師帖》、《春雨帖》同《千文》，以及楷書作品《月儀》同《獻歲帖》等等。

### 評價

唐代書法家張懷瓘喺佢本《書斷》入面，將智永嘅章草同草書列做「妙品」，而楷書就評做「能品」。佢仲讚咗智永「微尚有道之風，半得右軍之肉，兼能諸體，於草最優」，呢度「有道」指緊草聖張芝，「右軍」就指智永嘅祖先書聖王羲之。

註
-

1. ↑  張懷瓘《書斷》入面話智永「隸入能」係指唐代嘅「今隸」，即係依家嘅楷書，而唔係今時今日講嘅隸書。

參考
--

1. 1 2 3   〈智永〉. 故宮博物院. 喺2023-07-13搵到.
2. ↑   黎孟德 (2011年1月). 《書法講讀 現代插圖版》. 上海科學技術文獻出版社.
3. ↑   桃子 (2009年10月29號). 〈釋智永〉. 《中國書畫收藏頻道》. 美訊網.
哥倫布到美洲圖
**哥倫布日**（Columbus Day）係美洲一個節日，用意紀念西班牙贊助嘅航海家哥倫布去到美洲，即係歐洲叫嘅新大陸。唔同國有唔同日子同叫法。個節日喺18世紀有民間慶祝，到20世紀就開始有地方訂做法定假期。

美國將呢日定喺10月第二個禮拜一。

爭議同埋近年情況
--------

雖然基斯杜化·哥倫布為歐洲打開咗殖民主義同埋發展美洲嘅大門，但對當地嘅美洲原居民印第安人來講，就係受到歐洲殖民者侵略嘅開始，從此大量美洲嘅原住民人口大幅下跌，歐洲殖民者佔領美洲土地，對於美洲嚟講係一個悲傷嘅日子，因為佢哋嘅生活從此被徹底改變：疾病、冇晒土地、打仗，唔單止令大量印第安人瓜老襯，更加令佢哋冇辦法自力更生，成為美國社會嘅最低層，甚至畀人當冇到。所以每年去到呢一日，好多印第安人都會舉行活動抗議殖民統治，重响哥倫布日嘅巡遊慶祝活動入面示威。

21世紀初，因為反對種族主義同埋轉型正義嘅聲音高漲，好多美國城市唔再紀念哥倫布日，改為慶祝原住民日，紀念原住民對美洲嘅貢獻。佐治弗萊案引發嘅推倒銅像運動入面，大大提高咗呢個爭議。

|  |  |
| --- | --- |
| 權威控制 | 
* LCCN: sh85028757

 |


|  |  |
| --- | --- |
| Stub icon | 呢篇節文係楔位文。歡迎幫維基百科擴寫佢。睇 • 論 • 改 • 歷 |
搵緊第二樣意思嘅話，請睇〈**皇天不負好心人**〉。

《**皇天不負好心人**》（英文：Heaven Never Lets the Kind-Hearted Down）係1954年嘅一部黑白粵語片，講兩姊妹嘅愛情遭遇，由周詩祿執導，何非凡、羅艷卿領銜主演。

情節
--

方鳴鳳、鳴珠姊妹義助淪落街頭嘅音樂老師胡老克、小克兩父子，令勢利嘅方媽好不滿。 老克為咗幫小克完成學業， 就死慳死抵，鳴鳳耐唔耐都有接濟佢哋，重幫老克喺夜總會搵到份工。

有錢仔馮紹華狂追鳴珠，小克又對鳴珠有意思，但係鳴珠係一個拜金主義者，方媽怕佢兩個會撻著，就將兩父子趕走，好彩得工友梅山收留。

鳴鳳暗戀小克，可惜神女有心，襄王無夢。小克畢業之後搵到嘢做，生活開始安定。小克之後發現鳴鳳人品唔錯，對佢印象大改，兩個二人感情越來越好。

方媽一心想攀龍附鳳，遊說鳴珠嫁俾二世祖紹華， 結果鳴珠俾人拋棄，鳴鳳就同學業有成嘅小克修成正果。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 何非凡 | 胡小克 | 胡老克個仔 |
| 羅艷卿 | 方鳴鳳 |  |
| 鳳凰女 | 方鳴珠 | 方鳴鳳個姊妹 |
| 黃楚山 | 胡老克 | 音樂老師 |
| 陳醒章 | 梅山 | 胡老克工友 |
| 薛群 | 醫生 |  |
| 雷鳴 | 馮紹華 | 二世祖 |
| 馬笑英 | 方媽 | 鳴硃、鳴鳳個阿媽 |
| 羅蘭 | 陳瑪琍 |  |
| 甘露 | 李太太 |  |
| 甘燕 | 婢女 |  |
| 林甦 | 經理 |  |
| 唐秋萍 | 王小姐 |  |
| 鄧敏 | 舞客 |  |
| 高超 | 舞客 |  |
|

參考
--

* 香港影庫
「世宗」跳轉嚟呢度。要睇發明諺文嘅世宗大王，請去【**世宗大王**】。

**世宗特別自治市**（韓文：**세종특별자치시**），係大韓民國一個規劃緊嘅特別自治市，位於忠清南道燕岐郡同公州市交界處。響盧武鉉在任南韓總統期間，制定咗「行政中心城市計劃」，將世宗市規劃做實質行政首都；李明博接任總統之後因為計劃受到質疑而廢止，但係實際上，世宗市都響2012年7月正式啟用為行政首都，韓國國會等等嘅重要國家機關仍然喺首爾，而其他36個政府機構就會響2012年9月去到2014年底陸續搬去世宗，預計響2030年人口會有50萬。

名
-

有官員話，韓國政府將規劃緊嘅行政首都改名做「世宗」，將會有助增強韓國公民嘅民族自豪感，因為世宗係朝鮮王朝第4代王嘅廟號，佢對韓國有多好貢獻，好得到韓國人尊敬，係韓國第一次用人名做城市名。

亦都有韓國新行政首都建設推進委員會嘅委員話，改名做「世宗」係考慮到「世宗」發音清晰，英文譯名又簡潔。

史
-

2009年11月，李明博公開表示會修改原案，又同國民道歉。韓國政府響2010年1月最終決定取消原有嘅行政中心城市計劃，改為建設以教科學為中心嘅經濟城市，又話會打造科技特區、引進高科技、引進綠色產業、起大學等等。

2010年6月，《世宗市修訂案》俾韓國國會否決；2010年7月，韓國總理鄭雲燦因為噉而辭職。

不過，經過10年嘅糾纏，南韓新行政首都世宗市仍然響2012年7月正式成立，由2012年9月到2014年，將會有36個政府部門同國營機構搬入嚟，有超過10,000個公務員會響當地打工，但係總統府同一尐重要機關仍然會留喺首爾，政府一分為二，俾人話會拖慢政府嘅工作效率。

計劃設喺世宗市嘅部門
----------

* 負責保存同歷代總統相關嘅紀錄嘅總統紀錄館會響2011年喺世宗市啟用。
* 家陣，高麗大學同韓南大學喺世宗市有建校優先權高麗大學有一幅規模達到132萬平方公尺嘅地，預計大學會響2014年落成，叫做高麗大學世宗校園，可以容納約一萬個學生。韓南大學亦都有幅地。
* 韓國科學技術院有幅地係預留興建新嘅大學院。

參考
--

1. ↑  蘋果日報－南韓36機構遷世宗，行政首都啟用，2012年7月1日
2. 1 2  韩国决定以"世宗"命名新行政首都 互聯網檔案館嘅歸檔，歸檔日期2016年3月4號，. 人民网
3. ↑  李明博就修改世宗市原案向国民致歉
4. ↑  韩取消行政部门迁至世宗市计划
5. ↑  〈韩国新行政首都今起运作〉 (中國中文). 联合早报. 2012-07-01.
6. ↑  〈홍보처장 `대통령기록관에 320만건 자료 축적`〉 弘報處長：「大統領紀錄館有320萬件資料」. 中央日報. 2008-01-04.`{{cite news}}`: CS1 maint: url-status (link)
7. 1 2  〈고려대-한남대-KAIST, 행정도시 입주 '우선권'〉 高麗大-漢南大-KAIST, 行政都市 入駐 ‘優先權’. 東亞日報. 2007-02-26.
8. ↑  〈고려대, 행정중심복합도시에 캠퍼스〉 高麗大在行政中心複合都市的校園. 뉴시스. 2007-11-26.`{{cite news}}`: CS1 maint: url-status (link)
9. ↑  
〈"지방대 차별" 행정도시 입주 무산 소외론 제기〉. 충청투데이. 2007-11-26.
**錢威良**（粵拼：cin4 wai1 loeng4；1986年4月10號—），係馬來西亞音樂製作人。佢喺中國文化大學西洋音樂學系畢業。

經歷
--

佢做過台北指揮家絃樂團嘅作曲家。2018年，佢憑住《波斯驛站》入圍第29屆金曲獎演奏類最佳作曲人獎。

音樂作品
----

編曲
魏如萱《奶奶》、徐佳瑩《雛形》、《以上皆非》、Rufus Wainwright 吳青峰《A Wanderer In The Sleeping City》、楊乃文《路癡》、《不再》、吳汶芳《火金姑》、李千那《步雲》、張信哲《說》、蘇慧倫《量力而為》、張若凡《 誰也得不到》、朱孝天《最美的新娘》、繆以欣《 其實你比想像的更重要》、持修《正想著你呢》、《血肉》、葉穎《你哭完該笑了》、瑞瑪席丹《你知不知道》、孫盛希《Someday or Oneday》、路嘉欣《蝕日》、

嚴正嵐《有什麼》、《滿星閃爍》、《Hello》、劉思延 《 海灘上的字》、黃阿瑪的後宮生活《怎麼可能忘了你》、王矜霖《我很窮》、

陳紅鯉《普通的大人》、潘裕文《往日情》、王宏恩《Mais makuanga isa-ang hai》、《Muskun Kata》、《Taulibaunik masu》、蔡旻佑《最爛的我們》、戴愛玲《不如沒問過》、曾沛慈《水深火熱》、余佩真《答答答》、羅大佑《人生愛繼續》、艾怡良《有你的》、曾靜玟《可不可以》、蔡思雲《黑色彩虹》、《雨過後的風景》、彭佳慧《詩的第一行》、《想你想瘋了》、丁丁《燦爛時代》、李嘉格《科學家》、吳忠明《永不》、《太冷靜》、

陳妍希《Sorry》、《方向》、李亞沙《愛我愛的》、澎恰恰《從真開始》、紀文惠《傻傻出發》、劉偉德《離開寂寞的寂寞》、

羅文裕《黑色大地》、《祝你好夢》…

參考
--

1. ↑  〈Bazaar團長兼鍵盤手 錢威良今音樂分享會〉. 詩華日報. 2016-02-05. 喺2021-06-13搵到.
2. ↑  〈錢威良〉. 河岸音造. 喺2021-06-13搵到.
3. ↑  〈詩巫音樂人錢威良在台灣發射音樂光芒〉. yongsun101. 2011-08-13. 喺2021-06-13搵到.
4. ↑  〈錢威良／Music Traveller〉. 換日線. 喺2021-06-13搵到.
搵緊第二個意思嘅話，請睇〈**鐵膽**〉。

 《**歌唱十二釵**》（粵拼：go1 coeng3 sap6 ji6 caai1）
（英文：The Twelve Beauties）係1952年嘅一齣黑白粵語戲曲片，由陳皮執導，任劍輝、白雪仙、梁醒波、歐陽儉領銜主演。片頭喺鄉郊取景，可以一暏當年田邊村落嘅風貌。影片中段又有大鄉里出城嘅角度遊香港，可以睇到當年半山區、山頂纜車、跑馬地馬場、香港仔各處風光，都幾珍貴。

情節
--

梁勤同大舅區儉鄉下耕田為生，梁勤嘅叔父過咗身，律師陳務法去鄉下通知梁勤領取百萬遺產，於是揾埋區儉陪梁勤去香港。兩個鄉下人出城，識著壞人馮飛。馮飛帶佢兩個周圍玩，一心想呃佢哋錢。

名伶白玉霜、任劍雄遇劫，梁勤、區儉幫佢兩個搶返手袋。壞人馮飛貪副遺產，綁架梁勤、區儉，剛好玉霜認出搶手袋嘅劫匪重報警，警方查到去賊竇，救出梁勤同區儉。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 任劍輝 | 任劍雄 | 香港名伶 |
| 白雪仙 | 白玉露 | 香港名伶，俾人搶手袋 |
| 梁醒波 | 梁勤 | 鄉下農夫，出香港領遺產 |
| 歐陽儉 | 區儉 | 鄉下農夫，陪梁勤出香港 |
| 廖志偉 | 陳務法 | 律師 |
| 鳳凰女 | 紫鵑 |  |
| 李雁 | 露絲 |  |
| 檸檬 | 鄉長 |  |
| 西瓜刨 | 侍仔 |  |
| 許英秀 | 馮飛 | 綁架梁勤、區儉嘅壞人 |
| 俞明 | 吳良 |  |
| 陳翠萍 | 翠翠 |  |
| 曾藍施 | 素珊 |  |
| 英麗梨 | 梁太 |  |
| 梅珍 | 碧姬 |  |
| 梁艷紅 | 瑪利 |  |
| 林家儀 | 鶯鶯 |  |
| 莫蘊霞 | 燕燕 |  |
| 陳露華 | 區太 |  |
| 馬金鈴 | 紅紅 |  |
| 高超 |  | 歹徒甲 |
| 張作舟 |  | 歹徒乙 |
| 黃公武 |  | 警長 |
|

參考
--

* YouTube上面嘅《粵語長片》歌唱十二釵 (1952)
* [

歌唱十二釵 (1952)]（香港影庫 HKMDB）
**創造論**（**creationism**）指主張宇宙係由上帝創造嘅理論。最廣義上嘅創造論，可以係指任何主張宇宙或者宇宙某啲部份係由上帝創造嘅諗法，可以同進化論等廿一世紀科學相容，例如有啲神學觀點就認為上帝創造大爆炸（The Big Bang），而且佢喺嗰陣時經已係預咗進化會產生出人類嘅。

狹義嘅創造論嘅基礎係相信創世記係無誤嘅歷史，所以宇宙只可能存在咗六千年左右；喺呢個前提下，｢點解宇宙淨係得幾千年歷史，但係睇落好似有成百億年歷史｣ 就變成一個科學研究議題。狹義嘅創造論否定宇宙無中心嘅假定（Copernican principle），認為宇宙係一個有限大嘅三維空間而唔係四維空間嘅表面；喺呢個假設下，宇宙會有中心同有邊緣，按照愛因斯坦嘅廣義相對論，萬有引力會令宇宙中心同宇宙邊緣所經歷嘅時間相差好遠。
狹義嘅創造論亦都否定宏進化，指出資訊理論下資訊量唔可能增長，同埋現實觀察嘅突變大多數都係變壞；狹義嘅創造論主張物種係由少量嘅被造物種（baramin），透過唔同嘅退化，演變成為多樣嘅特定物種。

攷
-

1. 1 2 3  Hartnett, John (2007). *Starlight, Time and the New Physics*. Eight Mile Plains, Australia: Creation Books Publishers. ISBN 978-0-949906-68-7.
2. ↑  Humphreys, Russell (1994). *Starlight and Time: Solving the Puzzle of Distant Starlight in a Young Universe*. Green Forest, AR: Master Books. ISBN 0-89051-202-7.

|  |  |
| --- | --- |
| Stub icon | 呢篇**創造論**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
其他嘅審死官嘅文。
經過重新加工嘅《審死官》劇照
《**審死官**》（Justice, My Foot!）係套1992年嘅港產片。

電影資料
----

### 制作

* 出品機構：大都會電影製作有限公司
* 導演：杜琪峰
* 監製：方逸華
* 編劇：邵麗瓊
* 主演：周星馳、梅艷芳、吳孟達、吳家麗、朱咪咪、秦沛、梁家仁等。

### 電影小介紹

呢套戲其實係將舊有黑白港產粵語片嘅《審死官》舊戲新拍，除咗戲名一樣之外，故事橋段基本上亦都大致相同，甚至劇中嘅配角人物名同埋某啲對白都一模一樣，當然新版裏面亦都有啲新加同埋改篇咗嘅橋段穿插住，可以切合返現今戲劇嘅主流元素。

以前嘅主角**宋世傑**係由粵劇大佬倌馬師曾所飾演，喺而家呢套周星馳做嘅新版本裏頭都可以見到佢嘅肖像；可以留意吓呢套新嘅《審死官》，**宋世傑**屋企祖先靈位上面擺放咗兩幅祖先大相（畫），其實相中人（兩幅係同一人嚟，不過整到一男一女）就係嗰位粵劇大佬倌馬師曾，咁樣嘅安排，算係制作人員對前輩嘅一點致敬。

至於呢套戲嘅原本劇目，係嚟自京劇劇目：《四進士》。

  

### 劇情大綱

故事係以中國嘅清朝做背景，嗰時嘅官場貪污成風，只要有錢，做咗壞事都可以甩身，而且好多時因為利益而官官相衛；呢套戲就係要諷刺呢種禍國害民嘅風氣。

**宋世傑**係一個秀才，同時亦係專門替人打官司嘅狀師，因為佢嘅口材了得，所以俾人稱為可以死都拗返生，鬈都拗返直嘅「省城第一狀師」；佢出馬嘅官司逢打必贏，但係為咗錢佢可以揜住良心，於是喺有錢就惡晒嘅時代之下，佢亦願意做幫兇替嗰啲明明犯咗罪嘅人脫身，所以一直以來好多達官貴人做咗壞事想脫罪都會搵佢出馬，佢亦因為咁而賺錢賺到盤滿砵滿。

不過宋世傑每次幫啲大壞蛋打贏一次官司，佢出世冇耐嘅仔就會因為天遣而夭折，或者因意外而死，前前後後都有十幾個仔女因為咁而死咗；但係打官司係佢嘅專長，而錢亦都冇人會嫌腥，所以就算係咁佢都繼續幫壞人脫罪；直到有一次，佢幫一個殺咗人嘅有錢仔打贏咗件官司之後，返到屋企得知佢未滿一歲嘅仔因意外死咗；天遣再次發生，又再有喜嘅宋夫人於是迫宋世傑封筆唔再幫人打官司，轉而開咗間客棧（即係酒樓旅館）。

開客棧嘅同時，宋夫人亦都有幫手上山擺茶亭，為路過出入省城嘅人贈上茶水解渴；有一次，大咗肚嘅宋夫人喺茶亭聽到一對兄妹對話，原來嗰個同樣大住個肚嘅妹妹**楊秀珍**嘅老公喺家鄉被人毒死咗，因為懷疑係佢老公個阿哥做嘅，一時唔知點算，於是同二哥**楊勉**走佬出咗嚟；兩兄妹加埋宋夫人幾個傾傾吓，咁啱遇到佢二哥嘅同姓兄弟**楊青**路過，楊二哥即刻上前拉開楊青傾密計，原來二哥走去呃呢個喪妻冇耐嘅楊青，話阿珍係佢唔同姓嘅姨甥女，可以賣畀楊青做繼室，諗住甩低個妹自己走佬，楊青諗住有人照顧吓兩個仔都好，於是就應承咗，而楊二哥收咗錢就拿拿林雞咁腳走咗去；後來楊青搞清楚發生咩事之後就即刻去追楊勉，追到山崖嗰陣，楊勉失足就跌死咗，而成個過程就俾微服出巡嘅巡案大人目睹，為咗証明楊勉嘅死係唔關楊青事，於是巡案大人就畀咗把私人紙扇楊青做信物，話如果有人怪罪就拎出嚟做証；楊秀珍見二哥咁耐唔返，無奈咁就跟咗宋夫人返咗宋府暫住。

回府冇耐，得知楊二哥跌死咗，楊秀珍傷心到暈低，跟住轉個頭個仔重出埋世，喺覺得自己無親無故又孤兒寡婦嘅困境之下，諗住吊頸死咗去算，點知俾宋夫人救返落嚟；宋夫人因為覺得楊秀珍好可憐，決定要佢老公宋世傑出山，為阿珍個老公雪冤，但係宋世傑就點都唔肯，因為佢喺封筆嗰日曾經發過毒誓，如果再拎起支筆寫字就生仔冇啫啫；於是宋夫人就自己寫狀詞去告官，點知唔識字嘅宋夫人寫埋晒啲圓圈交叉，俾個新上任嘅知縣兼放屁王**何汝大**玩返轉頭，為咗要同其他俾宋世傑玩過嘅官員出氣，於是反而判咗宋夫人施以掌咀之刑；宋世傑眼見自己老婆俾人咁玩法，於是決定重出江湖為楊秀珍申冤。

當時因為宋世傑將支搵食筆封咗喺風水牌樓嘅牌匾上面，啲鄉親父老因為怕攞返支筆落嚟之後會影響風水，於是大力禁止，不過都難唔到武功高強嘅宋夫人，終於幫宋世傑攞返支筆落嚟，重畀咗一車黃金嚟到封住班鄉紳嘅口。

攞返支筆嘅宋世傑即刻搵新任知縣何汝大復仇，以口材令到何大人受理呢單案件。當身在山西嘅**姚田氏**夫婦（楊秀珍老公嘅阿哥同阿嫂）得知楊秀珍喺廣州告官，於是即刻搵田氏做山西布政嘅阿哥出馬，重搵人落廣州四出疏通希望可以贏得官司而脫罪；到升堂嘅時候，知縣何汝大因為俾宋世傑玩到暈，於是就搵咗身為**大學士**嘅其中一位鄉紳將宋世傑嘅功名革除，收返佢秀才嘅身份；宋世傑冇咗秀才嘅身份，即係同一般平民冇分別，於是何汝大就搵藉口嚟盡情咁折磨宋世傑，判佢打一百大板，重要押枷鎖遊街同埋收監。當一大班官兵押住宋世傑遊緊街嘅時候，姚田氏夫婦派嚟嘅殺手突然殺出要追殺宋世傑，宋夫人為救夫君，使出生平絕學**峨眉劍法**嚟抵抗，點知突然作動頂唔住，好彩呢個時候楊青趕到，打走晒班殺手救返宋世傑。

後來楊青去監牢探宋世傑，宋世傑得知楊青身上有把巡案紙扇，於是血書喺紙扇上面，托楊去搵清如水明如鏡嘅八府巡案嚟主持哩呢單案；冇幾耐宋世傑喺監牢入面再俾姚田氏夫婦派嚟嘅人暗算，搞到精神失常做出反常嘅行為，知縣何汝大見佢搞成咁，於是下令放走宋世傑，查封佢全家，要佢哋即日離開省城。

經過一輪嘅波折同爭鬥，楊秀珍嘅冤案最後得以申雪，而宋世傑亦因為做返好事，從此生啲仔女都可以健康成長。

### 主要出場人物及演出者

* 宋世傑：周星馳
* 宋夫人（李氏）：梅艷芳
* 楊秀珍：吳家麗
* 楊青：高雄
* 奶媽：朱咪咪
* 家丁阿福：黃一飛
* 前任廣州知縣胡大人：鄭君綿
* 後任廣州知縣何汝大：吳孟達
* 何夫人：胡美儀
* 楊秀珍嘅大伯娘姚田氏：苑瓊丹
* 八府巡案：秦沛
* 山西布政司田大人：梁家仁
* 田氏及山西布政嘅娘親：秦煌
* 鄉紳兼大學士（老師）：曾近榮
* 鞋舖老闆：王天林

參考
--

* 中國網入面，關於京劇《四進士》嘅資料

睇埋
--

* 《所羅門王嘅審判》
《**少女懷春**》（英文：Young Girl in Love）係喺1963年嘅一部黑白粵語愛情喜劇，由莫康時執導，丁瑩、張儀主演。

情節
--

作風低調嘅有錢仔林志堅嚮南洋返香港，搵下投資機會，暫時住喺表叔戴成材屋企。志堅去另一個表叔間金記塑膠花廠做嘢，鍾意咗刁蠻表妹金翠玉，而志堅嘅表弟戴家堯就同同學高碧茜拍咗好多年拖，不過成材嫌貧愛富唔讚成佢哋。

志堅偶然識到碧茜，翠玉、家堯見到志堅、碧茜表現親密，誤會佢兩個見異思遷，好彩兩對情人最後都冰釋言和，志堅重打算投資金記。

成材同仲強原來都資金不足，要將自己間屋按畀銀行，先知銀主就係志堅。志堅要成材、仲強結做埋親家，成全碧茜同家堯，於是皆大歡喜。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 丁瑩 | 金翠玉 | 志堅嘅刁蠻表妹 |
| 張儀 | 林志堅 | 南洋有錢仔 |
| 羅蘭 | 高碧茜 | 家堯嘅女朋友 |
| 李克 | 戴家堯 | 志堅嘅表弟，戴成材個仔 |
| 艷群芳 | 戴安娜 |  |
| 西瓜刨 | 高迺明 |  |
| 許英秀 | 戴成材 | 志堅表叔 |
| 馬笑英 | 戴文氏 |  |
| 彭鵬 | 高仲強 | 碧茜老豆，同成材唔啱牙。 |
| 司馬華龍 | 金樹德 |  |
| 金雷 | 李文 |  |
| 李鵬飛 | 區直甫 |  |
| 梁淑卿 | 六姑 |  |
| 陳惠瑜 | 高梁氏 |  |
| 林寶娟 | 馬麗蓮 |  |
|

參考
--

* YouTube上面嘅《粵語長片》少女懷春 (1963)
* 香港影庫 HKMDB
《**朱門怨**》係喺1956年嘅一部粵語片，由李鐵執導，張活游、紫羅蓮主演。

情節
--

家道中落嘅楊家眾人關係亂七八糟：大少早逝；二少懦弱；三少好賭，又謀住婢女詠蘭；二少奶同表少有姦情，重搞大個肚。楊老爺年事已高，寄望出外讀書嘅四少返來重振家聲。

四少當家之後，見屋企人個個都自私自利，感到心灰意冷。點知又禍不單行，二叔帶埋律師嚟要賣屋分家；大少奶因為個仔突然病死，傷心之下決定出家；二少奶生咗之後，留低封信就走咗，二少睇唔開就自殺。

楊老爺終於諗通咗，而且俾四少離開屋企去追求自己夢想。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 張活游 | 四少爺 |  |
| 紫羅蓮 | 詠蘭 |  |
| 容小意 | 二少奶 |  |
| 黃曼妮 | 大少奶 |  |
| 梅綺 | 三少奶 |  |
| 盧敦 | 老爺 |  |
| 王鏗 | 二少 |  |
| 侯澄滔 | 三少 |  |
| 姜中平 | 表少 |  |
| 陶薇 | 春香 |  |
| 李鵬飛 | 二叔 |  |
| 湯劍廷 | 馮陞 |  |
| 甘露 | 黃媽 |  |
| 黎雯 | 張嫂 |  |
| 劉官照 | 春兒 |  |
| 林魯岳 | 警長 |  |
| 張志蓀 | 十叔 |  |
| 莫虹 | 律師 |  |
| 鍾蔚文 | 何大舅 |  |
| 大聲婆 | 女傭 |  |
|

拎
-

* YouTube上面嘅粵語長片台
**疾病篩檢**（英文：screening）係一系列嘅技術，旨在想搵出前所未知嘅健康問題或者風險因素，簡單嘅可以係畀問卷人填，問佢哋有冇某啲症狀或者有冇定期做篩檢呀噉。

事實表明，有好多病只要發現得早，都好易醫而且唔會有咩手尾，例如多種嘅癌症都係噉—及早發現好大機會（例如 80-90%）可以生還，而等到有症狀出現嗰時往往已經為時已晚。因為噉，預防醫學界相當重視疾病篩檢嘅問題。

例如唔少研究者都有喺度研究有咩因素會左右一個人肯唔肯做篩檢。例如响 2020 年代初嘅土耳其，估計得嗰 20 至 30% 嘅大人有好好哋定期噉做結腸癌篩檢，於是研究者就做統計分析，睇吓性別、年齡同社經地位等嘅因素會點樣影響一個人有冇好好噉做篩檢，想理解點解某啲人會唔肯做篩檢。再進階啲嘅研究，仲可能會利用營銷學知識，想透過巧妙噉設計廣告嚟鼓勵啲人做篩檢。

睇埋
--

* 預防醫學

疏士
--

1. ↑  O'Toole, Marie T. ed. (2013). *Mosby's medical dictionary* (9th ed.). St. Louis, Mo.: Elsevier/Mosby. Kindle loc. 145535. ISBN 978-0-323-08541-0. OCLC 788298656. screening, n. 1. a preliminary procedure, such as a test or examination, to detect the most characteristic sign or signs of a disorder that may require further investigation.
2. ↑  Tekiner, S. Peker, G. C. & Doğan, M. C. (2021). Colorectal cancer screening behaviors. *PeerJ*, 9, e10951.
3. ↑  Alhawamdeh, A. K. Alghizzawi, M. & Habes, M. (2020). The relationship between media marketing advertising and encouraging Jordanian women to conduct early detection of breast cancer. *Eur J Bus Manag*, 130-5.

|  |  |
| --- | --- |
|  | 呢篇同醫學相關係楔位文。歡迎幫維基百科擴寫佢。睇 • 論 • 改 • 歷 |
唔好同**蔴雀**搞亂。
 呢篇文講麻雀屬嘅動物。搵緊2016年湖南衛視首播嘅劇集嘅話，請睇〈**麻雀 (劇集)**〉。

| How to read a taxoboxHow to read a taxobox**Tree sparrow** |
| --- |
| Adult plumageAdult plumage |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 鳥綱 |
|
|
|
|
|
| 目 | 雀形目 |
|
|
|
|
|
|
|
|
| 科 | 雀科 |
|
|
|
|
|
| 屬 | 麻雀屬 |
|
|
|
|
|
|
|
| 種 | **麻雀** |
|

 |
|
| 二元學名 |
| ***Passer montanus***(Linnaeus, 1758) |
|
|
|
|
|
|
|
|
|
|
|
|
|
|
|

麻雀
麻雀蛋
**麻雀**係一種雀，學術上係麻雀屬，學名*Passer montanus*。麻雀係舊大陸嘅雀，因為麻雀屬亦好多類似嘅雀，所以麻雀又名樹麻雀，以資識別。

特徵
--

### 外觀

麻雀，頭部細，嘴好尖，個肚通常都係米白色，睇落係橢圓形；條尾同其他羽毛一樣色，而爪係淺啡色。因為佢對翼未開時可以好靚，有啡色同白色嘅斑紋，所以叫麻雀。

### 動作

正如其他細雀一樣，佢哋對腳靈活，跳得好好，吱喳聲又響。同其他唔同嘅，就係動作多變，而且動又得，靜靜地踎喺度又得。

地理分布
----

喺亞洲係好常見嘅，尤其係喺香港同臺灣。

保護狀況
----

樹麻雀喺香港受野生動物保護條例（第170章）保護。

|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |
**雅馬哈魚檔**（粵拼：ngaa5 maa5 haa1 jyu4 dong3）
（英文：**Enviro500 MMC**）係城巴喺2020年整嘅一部電影，入面講嘅係沙田第一城之後，廣州地區嘅個體戶係點靠自己做嘢而變成有錢佬嘅情節。佢既係九龍巴士第一部講到民營經濟嘅電影，又係幫城巴寫低咗新嘅一頁。

劇情
--

有位冇嘢做嘅後生仔——阿龍，請咗老友海仔同女友珠珠，喺龍珠街頭一齊開咗間用摩托車牌冧做名嘅雅馬哈魚檔。第一日開張時生意好火爆，但唔衰攞嚟衰，因為海仔成日沙塵白霍，令魚檔冇嗮生意，最後3位老友一拍兩散。海仔流落到街頭後做專呃人錢嘅滾友；珠珠雖然鍾意咗阿龍，但係成日俾佢阿媽一定要溝澳門男人先得，最後阿龍跪喺街度發無聊賴。點知街道個體戶協會負責人——葵妹請阿龍加入自己魚檔之後，唔單止掂過碌蔗，甚至揸摩托都唔例外。阿龍接觸咗葵妹後，識得人嘅價值係猛咁鬥。最後搵返瘟扽嘅海仔同珠珠傾返掂。最後，葵妹建議將兩間魚檔合併而變成新嘅聯合實體檔。

出鏡人
---

| 出鏡人 | 扮 |
| --- | --- |
| 鄭志剛 | 阿龍 |
| 譚國延 | 海仔 |
| 張堃 | 珠珠 |
| 黃倩婷 | 葵妹 |
| 鄧竟成 | 葵伯 |
| 陳潔靈 | 媽媽 |
| 鄭志雯 | 天鵝 |
| 梁振英 | 梁振英 |
| 羅范椒芬 | 羅范椒芬 |
| 新創建唱家班 | 唱家班 |

連出去
---

* 《雅马哈鱼档》 亲宝文章
* 雅马哈鱼档 全网影视
哈利寶喺波恩嘅旗艦店
**哈利寶**（德文：Haribo）係一間德國零食生產商，出名整熊仔糖。哈利寶公司總部喺德國波恩。

歷史
--

哈利寶嘅創辦人漢斯列高（德文：Hans Riegel）係喺波恩學做整糖師傅出身嘅，慢慢由學徒做到公司合夥人。1920年，佢決定單飛，用佢嘅名同開舖地方嘅字頭做公司個名：**Ha**ns **Ri**egel, **Bo**nn 合併成 Haribo。1922年，哈利寶糖廠發明咗熊仔糖。

第二次世界大戰期間，哈利寶嘅生意少咗好多，因為打仗導致原材料短缺。打仗嗰陣，哈利寶公司有用過強迫勞工，佢哋幾廿年後認咗，並且出錢畀二戰強迫勞工補償基金。1945年，創辦人漢斯列高過身，嗰時德國仲未打完仗。佢兩個仔小漢斯（德文：Hans Riegel junior）同埋保羅（德文：Paul Riegel）接手哈利寶公司嘅生意。

打完仗之後，哈利寶嘅生意返返嚟，做到風生水起。去到廿一世紀初，哈利寶做咗全歐洲最大嘅糖果生產商。

創辦人個仔小漢斯列高喺2013年過身，佢嘅遺產捐咗畀漢斯列高基金會做慈善用途。

熊仔糖
---

哈利寶熊仔糖「金啤」（德文：Goldbären）熊仔糖係哈利寶最出名嘅產品。熊仔糖係哈利寶糖廠喺1922年發明嘅嘢食，所以唔少人會將「熊仔糖」或者「德國軟糖」等同「哈利寶金啤熊仔糖」。

金啤熊仔糖有六款，每款唔同色唔同味：

| 色 | 2007年之前 | 2007年之後 |
| --- | --- | --- |
| 白 | 菠蘿 |
| 黃 | 檸檬 |
| 橙 | 橙 |
| 淺紅 | （冇） | 士多啤梨 |
| 深紅 | 紅勒士啤梨 |
| 綠 | 士多啤梨 | 蘋果 |

宣傳
--

哈利寶飛機機身廣告。航空公司係TUI。
哈利寶宣傳口號「*Haribo macht Kinder froh – und Erwachsene ebenso*」（哈利寶令小朋友開心，大人都係）好出名，世界上唔少人都識。口號本來得一句「*Haribo macht Kinder froh*」，喺1935年寫成，後來喺1962年加埋下半句。

哈利寶公司會喺世界各地市場用各自嘅語言重新創造過個口號，例如英文就變咗「*Kids and grown-ups love it so – the happy world of Haribo*」（細路同大人都鍾意，哈利寶開心世界），保留「細路」、「大人」、「哈利寶」、同「開心」嘅概念，但係語序唔同晒，因為要喺兩種語文都押韻，係創譯嘅好例子。。

哈利寶公司亦鍾意喺各種交通公具度賣廣告，例如飛機機身廣告、賽車車身廣告噉。

參考
--

1. ↑  "Meilensteine der einzigartigen HARIBO-Erfolgsgeschichte". *www.haribo.com* (英文). 喺2019-07-11搵到.
2. ↑  Charles P. Wallace: *The Final Reckoning. 互聯網檔案館嘅歸檔，歸檔日期2013年8月14號，.* In: *Time Magazine*, 31. Juli 2000, abgerufen am 11. August 2012.
3. ↑  "Hans Riegel". *www.rheinische-geschichte.lvr.de* (德文). 原著喺2019-07-12歸檔. 喺2019-07-12搵到.
4. ↑  "Neue Unternehmensstruktur: Friedensvertrag im Reich der Goldbären". *manager magazin*. 喺2019-07-11搵到.
5. ↑  "Vorstände, Beirat, Mitarbeiterinnen und Mitarbeiter der Dr. Hans Riegel-Stiftung". *www.hans-riegel-stiftung.com* (德文). 喺2019-07-11搵到.
6. ↑  〈Haribo經典金小熊軟糖〉. 《隨意窩 Xuite日誌》. 原著喺2019-07-11歸檔. 喺2019-07-11搵到. `{{cite web}}`: Cite has empty unknown parameter: `|dead-url=` (help)
7. ↑  〈本地化翻译还是创译〉 (PDF) (中國中文). This Is Alpha. 原著 (PDF)喺2019-07-11歸檔. 喺2019-07-11搵到. `{{cite web}}`: Cite has empty unknown parameter: `|dead-url=` (help)
8. ↑  "Creative translation: four examples of transcreation (good and bad)". *translate plus* (美國英文). 2017-12-13. 喺2019-07-11搵到.
9. ↑  "Meilensteine der einzigartigen HARIBO-Erfolgsgeschichte". *www.haribo.com* (英文). 喺2019-07-12搵到.

出面網頁
----


維基同享有多媒體嘅嘢：  
**哈利寶**

* 哈利寶 Haribo 官方網站
* 哈利寶 Haribo嘅Facebook頁
* 哈利寶 Haribo 香港官方
* 哈利寶 Haribo 香港官方嘅Facebook頁
**彭致豪**係一位台灣時代力量政治人物，佢曾經代表時代力量參選2022年新竹縣議會選舉(第八選區竹東鎮、五峰)，可惜最終未能當選。依家係時代力量新竹縣黨部執行長、時代力量黨員代表 。

學歷
--

* 文化大學法律學系法學士

經歷
--

### 國會辦公室助理時期

佢曾經擔任立法院王婉諭國會辦公室法案助理，期間幫手處理咗好多議題，包括勞工工作年資遭業者不當移轉導致權益受損、台中市包租代管欠租金、扣押金爭議等案件。

### 新竹地區工作時期

喺離開國會之後，彭致豪嚟到新竹同新竹縣議員連郁婷一齊喺當地工作。之後佢亦擔任咗時代力量新竹縣黨部嘅執行長。

為咗擴大時代力量喺新竹縣嘅影響力同服務範圍，時代力量新竹縣黨部喺2023年4月29號開設咗竹東服務處。彭致豪話，只要有地方需要監督、有民眾有需要，時代力量一定會出現喺度。佢亦唔排除2024年立法委員選舉會參選新竹縣第2選區。時代力量竹東服務處開設後，會提供免費法律諮詢服務俾民眾，同時持續監督新竹縣政府嘅施政情況，特別關注新竹縣立生命園區、竹北市豐采520爭議等議題。竹東鎮長郭遠彰、竹北市長鄭朝方等多位民意代表都嚟到場祝賀。

政見
--

### LGBT議題

佢被視為對LGBT群體友善嘅政治人物，曾經表示支持政府持續進行公務人員同在地居民嘅性別意識培力，同埋希望公共空間對於多元性別族群更加友善。佢亦支持完善同性婚姻後嘅政府政策同行政規範，同時亦重視在教育層面教導尊重同認識同志。。

參考來源
----

1. 1 2  〈選舉公告〉. 《時代力量 New Power Party》 (臺灣中文). 2022-08-12. 原著喺2023-05-19歸檔. 喺2023-05-19搵到.
2. 1 2  自由時報電子報 (2023-04-29). 〈時力竹東鎮服務處開幕 宣布不缺席竹縣第2選區立委選戰 - 政治 - 自由時報電子報〉. *news.ltn.com.tw* (中文). 喺2023-07-11搵到.
3. ↑  自由時報電子報 (2023-02-26). 〈時代力量黨代表改選結果出爐 李兆立、林佳瑋等20人當選 - 政治 - 自由時報電子報〉. *news.ltn.com.tw* (中文). 喺2023-07-11搵到.
4. 1 2 3  〈彭致豪候選人資訊〉. *PrideWatch* (繁體中文). 喺2023-05-19搵到.
5. ↑  聯合新聞網. 〈時代力量竹東服務處成立 竹北市長鄭朝方站台喊合作〉. 《聯合新聞網》 (中文). 喺2023-07-11搵到.
**模控學**mou4 hung3 hok6（英文：**cybernetics**）係研究動物同機械嘅控制同通訊嘅應用數學，由美國數學家諾伯特維納响 1948 年頭一次提出。

模控學專門研究能夠接收、儲起同處理資訊嚟自我控制嘅系統，例如人同電腦都屬於呢種系統：原則上，人能夠用感官感應外界嘅資訊、記住見過嘅資訊、同埋用呢啲資訊控制自己嘅身體，而機械都可以用感應器同記憶體等嘅技術做到類似嘅效果；事實係研究表明咗，只要有方法將人嘅神經線駁落去曉解讀神經訊號嘅機械嗰度，就可以俾一個人齋靠諗嘢嚟控制機械，將人同機械結合為一體，例子可以睇吓能夠按照用家意願郁動嘅神經義肢。

理論模型
----

睇埋：控制理論
好似下圖就係模控學一個基本模型：感應器（sensor）接收外界資訊，跟手將啲資訊傳去**控制器**（controller）度，而控制器傳命令落去移動部件（例：手腳嘅肌肉）嗰度令身體郁，最後身體郁引致周圍環境狀態改變，呢啲改變會由感應器探測得到。人同機械人都可以抽象化噉想像成下圖噉嘅物體。

相關嘅文
----

* 資訊理論
* 人工智能
* Cyberpunk
* 輕推理論
* 社會模控學

參攷
--

1. ↑  Arbib, Michael A. (1987). *Brains, machines, and mathematics* (2nd ed.). New York: Springer-Verlag.

|  |  |
| --- | --- |
|  | 呢篇同數學相關係楔位文。歡迎幫維基百科擴寫佢。睇 • 論 • 改 • 歷 |
新界鄉議局元朗區中學裏面（2006年4月6號影嘅）
**新界鄉議局元朗區中學**（**NT Heung Yee Kuk Yuen Long District Secondary School**，簡稱**鄉中**，**NTHYKYLDSS**）係香港新界元朗區一間男女英文中學。1967年創校，1969年搬到現址教育路。校訓係「務本力學」。而家校長係袁廣業。

校董會
---

學校管理委員會
-------

呢間學校自1993年起參加「學校管理新措施」，去提高學校嘅管理效率，1999年開始，計劃改名做「校本管理」，成立「學校管理委員會」，由助理教育署長鄭文耀（現職為教育統籌局副秘書長）做主席到2003年8月31號。之後委任首席教育主任（新界地域）做本學校嘅管理委員會主席。鄧陳慧筠喺2003年9月1號至2004年8月31號做主席。梁兆強喺2004年9月1號起做主席到依家。

班級編制
----

呢間學校有文科同理科，採用「平衡班級結構」，中三學生若然符合中三成績評核試要求，就可以直升原校中四，唔使轉去其他學校升學。

2003年之後，全校各班都係英文部。

課外活動
----

鄉中嘅課外活動有好多，好似：經濟學會、鄉中棋藝學會、美術學會、籃球學會、足球學會、男女童軍、交通安全隊、鄉中校園電視台、鄉中大型中樂團、西樂團（管、敲擊）等，有成四十幾種課外活動。

家長教師會
-----

學校喺1985年10月成立家長教師會。

校友會
---

校友會喺1990年7月成立，定期舉行聚餐同唔同類型嘅活動，聯絡各方校友，並設立校友會獎學金。

歷屆中學會考全優學生名單（1990年）[未記出處或冇根據]
-----------------------------

洪知韻（1992年）[未記出處或冇根據]

司徒瑩（1993年）[未記出處或冇根據]

鄧嘉淇（2006年）：10A狀元

俞東晴 ( 2022年 ) : 7科5\*\*

連出去
---

* 新界鄉議局元朗區中學網站
畫家筆下嘅先鋒11號經過土星
**先鋒11號**（英文：Pioneer 11）係美國太空總署嘅一隻太空探測器，主要用來研究小行星帶、木星同土星附近，亦係第一個去土星嘅探測器。佢喺1973年4月5號發射。

發射同探索
-----

先鋒11號喺1973年4月26號由NASA喺36A用Atlas-Centaur運載火箭發射。

佢係喺冇任何引力輔助嘅情況下直接向木星嘅軌道發射嘅。1974年5月，先鋒11號被重新定位做沿南北軌道，令佢可以喺1979年飛越土星，並將佢嘅速度提升230公里/小時，並喺1973年4月11號同1974年11月7號進行咗兩次軌道修正。

先鋒11號喺1974年11-12月飛越木星，12月2號，先鋒11號最近木星，離雲頂42,828公里。佢探測咗木衞四嘅質量，仲影咗大紅斑第一幅詳細圖片同木星極地第一批相。

先鋒11號喺1979年9月1號經過土星，離土星雲頂21,000公里。佢差啲同土星嘅一粒小衛星相撞，以4,000公里嘅距離掠過。佢仲標示咗一個以前未被發現嘅小衛星同一個額外嘅環。

1990年2月25號，先鋒11號成為第四個超越行星軌道嘅人造物體。

1995年，先鋒11號無法再為佢嘅探測器供電，因此決定停止運作。NASA喺1995年9月30號結束咗同航天器嘅例行聯繫，但每2-4星期繼續聯繫兩粒鐘。

現況
--

2019年1月30號，先鋒11號離地球100.84AU，離太陽100AU，並以11.241公里/秒，每年大約2.37AU嘅速度向太陽系外行駛。

先鋒11號而家已經畀1977年發射嘅兩個航行者探測器超越，而家離太陽最遠嘅人造物體係航行者1號。

相
-

* 
* 
* 
* 
* 
*

參考
--

1. ↑  "Image : Viewed down from north ecliptic pole". *Nasa.gov*. 原著 (JPG)喺2022年4月16號歸檔. 喺December 15, 2021搵到.
2. ↑  "Pioneer 11 Successfully Retargeted for Saturn". *New Scientist*. May 9, 1974. 喺December 5, 2017搵到.
3. 1 2  "Pioneer 11: In Depth". 喺December 10, 2017搵到.
4. ↑  "In Depth | Pioneer 11". *NASA Solar System Exploration*. 喺September 13, 2019搵到.
5. ↑  "Pioneer 11 Mission Information". 原著喺July 21, 2011歸檔. 喺January 23, 2011搵到.
6. ↑  "Pioneer 11 Is Reported to Leave Solar System". *Nytimes.ocm*. February 25, 1990. 喺December 3, 2017搵到.
7. 1 2  "Farewell to a Pioneer". *Science News*. October 14, 1995.
8. ↑  "Archived copy". 原著喺July 21, 2015歸檔. 喺July 19, 2015搵到.`{{cite web}}`: CS1 maint: archived copy as title (link)
9. ↑  "Voyager - Mission Status". *Voyager.jpl.nasa.gov*. 喺December 15, 2021搵到.

睇埋
--

* 先鋒10號
**佛山地鐵2號綫**係佛山地鐵綫之一，2021年12月28號開始營運。呢條綫路由中國交建等3間公司組成嘅聯合體負責融資、建設同運營，以「BOT+TOD+EPC」嘅融資開發方式嚟起。

綫路
--

佛山地鐵2號綫首期工程西起南莊，東到廣州南站，由西往東橫跨佛山禪城區、順德區、南海區以及廣州番禺區。首期全長32.41km，其中高架段6.4km，地下段25.3km，過渡段0.7km。

綫路設置車站17座，其中地下車站14座，高架站3座，換乘站10座，平均站距2.01km，最大站距4.05km（花卉世界-仙涌），最細站距0.99km（石梁-灣華）。

全綫設灣華控制中心，設灣華同花卉世界主變電所。

### 走向

首期綫路由南莊站開始，沿紫洞路向北行一段後轉向東，沿著季華路行到石灣公園後，下穿公園行上鎮中路同魁奇路，到咗南海大道口後轉向南，喺佛陳大橋東側下穿東平水道之後，沿佛陳路、文登路同林岳大道行落去，喺海怡大橋南側轉向東南，到達終點站廣州南站。

### 車站

佛山地鐵2號綫依家開通咗呢啲車站：

|  |  |  |  |  |  |  |  |
| --- | --- | --- | --- | --- | --- | --- | --- |
| **冧巴** | **車站** | **Station Name** | **開通時間** | **結構** | **轉乘綫路** | **轉乘方式** | **區屬** |
|
| F2 11 | 南莊 | Nanzhuang | 2021年12月28號 | 地下島式車站 |  |  | 禪城 |
| F2 12 | 湖涌 | Huchong | 地下島式車站 |
| F2 13 | 綠島湖 | Lvdao Lake | 地下島式車站 |
| F2 14 | 智慧新城 | Zhihui Xincheng | 地下雙島式車站 |
| F2 15 | 張槎 | Zhangcha | 地下雙島式車站 |
| F2 16 | 石灣 | Shiwan | 地下島式車站 |
| F2 17 | 沙崗 | Shagang | 地下島式車站 |
| F2 18 | 魁奇路 | Kuiqilu | 地下雙層側式車站 | 1 | 站廳換乘 |
| F2 19 | 石梁 | Shiliang | 地下島式車站 |  |  |
| F2 20 | 灣華 | Wanhua | 地下西班牙式車站 | 3 | 十字換乘 |
| F2 21 | 登洲 | Dengzhou | 地下島式車站 |  |  | 順德 |
| F2 22 | 花卉世界 | Flower World | 地下島式車站 |
| F2 23 | 仙涌 | Xianchong | 高架側式車站 |
| F2 24 | 石洲 | Shizhou | 高架側式車站 |
| F2 25 | 林岳西 | Linyue Xi | 高架雙島式車站 |  |  | 南海 |
| F2 26 | 林岳東 | Linyue Dong | 地下島式車站 |
| F2 27 | 廣州南站 | Guangzhou South Railway Station | 地下島式車站 | 廣州2722 | 通道換乘 | 番禺 |

### 換乘站

2號綫首期設置換乘站10座。

* 綠島湖站：換乘7號綫。
* 智慧新城站：換乘4號綫同14號綫。
呢個站入邊2號綫同4號綫係平行同台換乘；由於14號綫係遠期綫路，車站建設時未作預留。
* 張槎站：換乘4號綫。
呢個站係平行同台換乘。
* 石灣站：換乘5號綫。
呢個站係T形節點換乘。
* 魁奇路站：換乘1號綫。
呢個站係十字島側換乘，2號綫喺負一層，係側式車站。
* 灣華站：換乘3號綫。
呢個站係十字節點換乘，2號綫部分係一島兩側車站。
* 花卉世界站：換乘6號綫。
呢個站係T形節點換乘。
* 石洲站：換乘10號綫。
* 林岳東站：換乘11號綫。
* 廣州南站：換乘廣州2號綫、廣州7號綫同廣州22號綫。
2號綫車站喺西廣場，同廣州嘅綫路都係長通道換乘。

### 車場

* 首期喺林岳西站南側設林岳綜合維修基地，喺湖涌站北側設湖涌停車場。
* 二期喺西安站側設西安停車場。

### 控制中心

2號綫設置灣華控制中心一座，佢係佛山軌道交通行車指揮、電力監控、環境監控、防災監控同調度指揮嘅中心，亦係全綫嘅通信樞紐同信息交換處理中心。

控制中心大樓預留咗八條綫嘅控制中心設備用房同維護管理用房，重設置咗清分中心系統、票務管理用房、運營管理用房、運營人員培訓用房、部分軌道交通檔案庫同科普中心。

### 用車

用車方面，首期採購B型列車150輛（25列），投資約100.5億，咨詢服務費約755.4萬。初、近、遠期都採用6節固定編組運營組織方案，最高運行速度係100km/h，牽引供電制式採用DC1500V架空接觸網。系統最大設計能力係30對/h。

歷史
--

* 2014年6月27號，2號綫首期試驗性工點登州站開工。
* 2014年11月7號，2號綫環評進行咗網上受理公示。同年12月，環評報告全本喺網上進行公示。
* 2017年3月7號，首個區間單綫貫通，為花仙區間右綫。
* 2021年12月28號，2號綫首期正式開通運營。

建設方式
----

2號綫由中國交建、市軌交發展公司同中車四方組成項目聯合體作為投資人，中交佛山投資有限公司作為投資人成立嘅項目公司，負責項目嘅籌劃、資金女措、建設實施、運營管理、保養維修，其中，中交集團出資佔56％，市軌交發展公司佔34％，中車四方佔10％。項目採用「BOT+TOD+EPC」嘅模式嚟建設運營（BOT即係建設–運營–移交嘅項目建設模式，TOD即係以公共交通為導向嘅土地綜合開發模式，EPC即係設計–採購–施工嘅工程總承包模式）。工程初步設計預審查認可嘅概算總額係192.3億，包埋同步實施BOT項目嘅概算投資係211億元。

地鐵項目BOT模式，就係政府通過契約去授予投資企業單位一定期限嘅特許經營權，准許佢去融資建設同經營地鐵項目，重准許佢通過向乘客收取車資等服務形式嚟償清貸款、回收投資同賺取利潤；特許經營權期限到咗之後，地鐵項目將會無償移交俾政府。

按照TOD嘅運作模式，政府會依法授權項目公司去負責軌道項目每個站場周邊800m範圍嘅指定區域入邊（簡稱TOD範圍）嘅土地進行一級開發（包括土地平整同基礎設施建設之類），政府重鼓勵項目公司依法參與TOD範圍入邊特定土地二級開發競爭，對依法取得嘅土地進行二級開發。

註
-

1. ↑  2號綫動工
2. ↑  〈2號綫進行環評公示〉. 原著喺2020年3月15號歸檔. 喺2017年1月27號搵到.
3. ↑  〈佛山地鐵2號綫首個區間單綫貫通〉. 原著喺2020年3月28號歸檔. 喺2017年3月13號搵到.
4. ↑  〈佛山地铁2号线一期正式开通运营〉. *epaper.fsonline.com.cn*. 原著喺2022-01-02歸檔. 喺2022-01-02搵到.
「香港研究」跳轉嚟呢度。要睇同名期刊，請去【**香港研究 (期刊)**】。

**香港學**或者**香港研究**係東亞研究嘅一個子領域，涉及香港嘅社會科學同人文研究。佢涵蓋咗諸如香港語言、社會、文化、創意產業、經濟、政治、歷史同環境等嘅範疇。

學術研究
----

喺香港，香港大學現代語言及文化學院有香港研究文學學士學位課程。香港教育大學亦都喺2015年7月成立咗香港研究學院，佢旨在喺學術界推廣香港學嘅研究工作。教大嘅社會科學系亦都有全球及環境研究榮譽社會科學學士同碩士學位可以報讀。

另外，卑詩大學亞洲研究學系成立咗「共研香江」計劃（HKSI），目的係促進香港學嘅研究同教學工作。

### 學術期刊

* 《香港研究》：香港中文大學出版嘅同行評審學術期刊。

香港學相關學會
-------

香港學會係一間總部設喺香港嘅非牟利學術機構，佢嘅宗旨係要加強世界各地香港研究學者之間嘅合作。另外，香港研究協會係英國嘅一個學術組織，旨在為喺歐洲嘅香港研究學者提供一個學術平台。

睇埋
--

* 東亞研究
* 東方學

攷
-

1. ↑  "Hong Kong Studies Homepage". *School of Modern Languages and Cultures*. The University of Hong Kong. 喺2021-01-10搵到.
2. ↑  "About Us". *The Academy of Hong Kong Studies*. The Education University of Hong Kong. 喺2021-01-10搵到.
3. ↑  "Prospective Students". *Department of Social Sciences*. The Education University of Hong Kong. 原著喺2021-01-21歸檔. 喺2021-01-10搵到.
4. ↑  "About HKSI". *Hong Kong Studies Initiative*. University of British Columbia. 喺2021-01-10搵到.
5. ↑  "Hong Kong Studies". *The Chinese University of Hong Kong Press*. The Chinese University of Hong Kong. 喺2021-01-10搵到.
6. ↑  "Main Page". *Society of Hong Kong Studies*. 喺2021-01-10搵到.
7. ↑  "About". *Hong Kong Studies Association*. 喺2021-01-10搵到.
《鳳閣恩仇未了情》選段，王超群同阮兆輝做嘅。
《**鳳閣恩仇未了情**》係一齣粵劇，徐子郎編劇，1962年由香港大龍鳳劇團首演，麥炳榮、鳳凰女、譚蘭卿等主演。

故仔
--

宋朝初立，國勢尚弱。小郡主紅鸞被送入金邦。紅鸞同金邦名將耶律君雄青梅竹馬，暗訂終身。後宋國轉強，紅鸞個大佬狄親王以珠寶贖返紅鸞，金邦命君雄送紅鸞至黃河渡口，遇劫，船沉導致二人失散。倪思安迫女秀鈿嫁與指腹為婚嘅尚存孝。秀鈿反對盲婚而投河自盡，俾君雄救起，遇盜沉船，宋兵誤會秀鈿係紅鸞，帶返宮帷。思安雖救出紅鸞，但失咗憶，思安認紅鸞做親生女，帶去尚府投親。尚夫人嫌貧愛富，推卻婚約。其子存孝仁慈，收留咗紅鸞。君雄流落中原，考中武狀元。君雄喺尚精忠屋企，同紅鸞花園相見，但紅鸞認佢唔出。精忠誤以為君雄調戲紅鸞，逐之。金邦送來番書，狄親王命存孝翻譯。存孝唔識番文，請思安代勞。思安貪財亂咁譯解，笑話百出。

參考
--

1. ↑  〈大會堂上演粵劇 鳳閣恩仇未了情 麗的銀台屆時實地轉播〉. 《香港工商日報》. 1962-02-25. p. 7.
2. ↑  〈凤阁恩仇未了情〉. 《中國粵劇網》. 原著喺2020-03-15歸檔. 喺2019-01-17搵到. `{{cite web}}`: Cite has empty unknown parameter: `|dead-url=` (help)

出面網頁
----

* YouTube上面嘅麥炳榮 鳳凰女 - 鳳閣恩仇未了情
月球上嘅石申（Shi Shen）隕石坑
**石申**係中國戰國時期一個天文學家。

根據文獻記載，石申係戰國時期魏國一個天官－即係負責觀湔天象，為國家大事提供決策建議嘅人。佢用幾十年時間寫咗本書叫《天文》，記載星辰嘅位置同運行規律。佢記錄咗八百幾粒恆星，又測算咗二十八宿距星同百幾粒恆星嘅赤道座標。佢又觀測日月同五大行星，推算佢哋嘅運行周期，重觀察到木衛二嘅存在。石申另一個重大成就係修訂同推行曆法，率先喺魏國推行十九年七閏嘅曆法，因為每年多出四分一日，所以叫做「四分曆」。

石申本《天文》因為戰亂，去到宋朝已經失傳。後世根據一啲書籍嘅記載，輯錄咗一本《石氏星經》，後來又同齊國天文學家甘德本《星占》合併成《甘石星經》。

為咗紀念石申，月球上面有個隕石坑就係以佢命名。

註
-

1. ↑  《宋史‧卷四十八》：「故自上古以來，天文有世掌之官，唐虞羲、和，夏昆吾，商巫咸，周史佚、甘德、石申之流。居是官者，專察天象之常變，而述天心告戒之意，進言於其君，以致交修之儆焉。」
2. ↑  《遼史‧卷四十四》：「古者官星萬餘名。遭秦焚滅圖籍，世秘不傳。漢收散亡，得甘德、石申、巫咸三家圖經。經緯合千餘官，僅存什一。」

參考
--

* 《影響人類文明發展的100位科學家》‧作者羅堇文
王莽像
**王莽**（粵拼：wong4 mong5；前45年—23年10月6號），字**巨君**geoi6 gwan1，係中國新朝皇帝，公元9年到23年在位。佢搞過王莽變法，推新政。

屋企人
---

* 太爺王賀
* 阿爺王禁，陽平頃侯
* 阿爸王曼，早死，新都哀侯
* 伯父王鳳，做大官大司馬，陽平敬成侯
* 姑媽王政君，係漢元帝嘅皇后
* 阿哥王永，王永個仔王光
* 先生係當時嘅名儒陳參
* 仔王宇、王獲、王安、王臨
* 女孝平皇后，女婿漢平帝劉衎

生平
--

王莽因為屋企人嘅關係上位，曾經做過黃門郎、射聲校尉。綏和元年（公元前8年），38歲嘅王莽（當時嘅封號係新都侯）繼承咗大司馬個位。

王莽係一個好識得做騷嘅人。佢成日將自己嘅俸祿分畀自己嘅門客同一啲窮人。又一次王莽其中一個仔殺死自己屋企家奴，王莽逼佢個仔自殺，得到當時人嘅稱讚。

公元1年，王莽經過幾次推辭，接受咗「安漢公」呢個爵位，將俸祿轉封畀兩萬幾人。

元始三年（3年），王莽將自己得15歲嘅女嫁畀12歲嘅漢平帝。隔一年漢平帝就立咗王莽個女做皇后。到5年，王莽用毒酒毒死咗得14歲嘅女婿漢平帝，然後立咗只得兩歲嘅孺子嬰做皇太子。就喺呢個時候不斷有人用各種名義叫王莽上台登基。結果喺居攝三年（公元8年），王莽廢咗孺子嬰，再喺第二年正式登基，改國號為「新」，改年號「始建國」，立王臨做皇太子。

王莽坐上皇帝個位之後，依照周朝嘅制度推行新政，換咗好多貨幣，改晒啲官名；恢復井田制，叫「王田制」；將一啲行業轉為國營。由於政策好多都不切實際，好多百姓唔妥王莽，一啲貴族開始乘機起兵反王莽。

17年地方出現赤眉兵同埋綠林兵嘅大規模反抗。23年王莽正喺度舉行大典，同年綠林軍攻入京城長安，王莽喺混亂中畀人（有人話係生意人杜吳）殺死，新朝滅亡。在位15年，終年69歲。

佢被校尉公賓就斬首，吊喺宛市嗰度，佢嘅頭顱被東漢同魏晉朝廷收藏，直至西晉嗰陣（295年），洛陽武庫火燭，燒嗮佢嘅頭顱。

評價
--


維基同享有多媒體嘅嘢：  
**Wang\_Mang**

王莽係中國史上第一個通過篡位做皇帝嘅人。因為傳統儒家「忠君愛國」嘅觀念，王莽畀人鬧得好犀利。好似《漢書》就將王莽列為「逆臣」。

錢穆喺《國史大綱》入面話，王莽嘅失敗，最主要在於佢嘅政策「多迂通而不合實情處」。

| * 睇
* 傾
* 改
漢朝皇帝 |
| --- |
| 西漢 | 高帝  · 惠帝  · 前少帝  · 後少帝  · 文帝  · 景帝  · 武帝  · 昭帝  · 昌邑王  · 宣帝  · 元帝  · 成帝  · 哀帝  · 平帝  · 孺子嬰（定安公） |
| 王莽（新朝皇帝）  · 更始帝  · 建世帝 |
| 東漢 | 光武帝  · 明帝  · 章帝  · 和帝  · 殤帝  · 安帝  · 北鄉侯  · 順帝  · 沖帝  · 質帝  · 桓帝  · 靈帝  · 弘農王  · 獻帝 |
| 

---

中國君主 ‧ 三皇五帝 ‧ 夏 ‧ 商 ‧ 周 ‧ 秦 ‧ 漢 ‧ 三國 ‧ 晉 ‧ 五胡亂華 ‧ 南北朝 ‧ 隋 ‧ 唐 ‧ 五代同十國 ‧ 宋 ‧ 遼 ‧ 西夏 ‧ 金 ‧ 元 ‧ 明 ‧ 清 |
R 個嘜頭
**R 語言**係指一套開放源碼嘅統計程式語言。R 喺統計、數據探勘等等嘅範圍有好多應用。好多數據科學家覺得同 R、Python 同 SQL 係入門必學嘅程式語言[未記出處或冇根據]。

程式結構
----

用 R 語言寫嘅程式可以做各種嘅統計分析，例如以下係用 RStudio 整拃數據出嚟，再對拃數據行邏輯迴歸分析（logistic regression）：

```
# 用常態分佈，產生 40 件數據，平均值 100 標準差 20，數據擺入 IQ。
IQ <- rnorm(40, 100, 20)
 
# 將 IQ 啲數據由細至大排好。
IQ <- sort(IQ)
 
# 產生個向量，表示 40 個學生啲成績，0 表示肥佬而 1 表示合格。
result <- c(0, 0, 0, 1, 0, 0, 0, 0, 0, 1,
1, 0, 0, 0, 1, 1, 0, 0, 1, 0,
0, 0, 1, 0, 0, 1, 1, 0, 1, 1,
1, 1, 1, 0, 1, 1, 1, 1, 0, 1)
 
# 用 df 儲住啲數據
df <- as.data.frame(cbind(IQ, result))
 
# 用 df 行個邏輯迴歸（基本上等同 binomial glm）
g = glm(result~IQ, family=binomial, df)
 
# 畀出 g 嘅總結－g 會包含個模型啲 beta 同埋統計顯著度等嘅資訊。
summary(g)

```

睇埋
--

* 統計分析
* 數據探勘
* SPSS

攷
-

1. ↑  Regression Analysis in R Programming. *GeeksForGeeks*.

拎
-

* R 語言教學 （英文）
托勒密
**克勞狄烏斯·托勒密**（希臘文：**Κλαύδιος Πτολεμαῖος,**，90年—168年），係古羅馬希臘裔學者，喺埃及出世，細細個就去咗當時希臘文明嘅中心－亞歷山大城－度學習。佢對科學好有研究，尤其係天文學，整理出托勒密星座。

托勒密最著名嘅貢獻係佢十三卷嘅天文學著作《天文學大成》（Almagest）。呢本書係一個綜合性嘅天文學著作，包含咗對當時天體運動嘅觀察同理論解釋。佢根據「地心說」提出咗一個以地球為中心嘅宇宙模型。呢個模型喺西方天文學界影響深遠，持續咗好多世紀，直至千幾年後先至被推翻。佢又編咗個星曆表，提出日食同月食嘅計算方法。

除咗天文學，托勒密亦對地理學有重要貢獻。佢根據亞歷山大圖書館館長艾拉托斯發明嘅經緯線概念，畫咗張有八千幾個地方經緯度嘅地圖，被稱為「托勒密地圖」，連同佢收集嘅當時地理知識同資訊，包括地球嘅大小同形狀、地理座標系統噉，收錄喺佢嗰八卷《地理學指南》（Geographia）。呢本書對後世地理學嘅發展有很大影響，佢嘅座標系統亦係後來經緯度座標系統嘅基礎。

唔上咁，托勒密重係一個光學家，喺佢本《光論》（Optics）入面，佢畫咗光線嘅折線角、整理出一個折射表、提出咗光線嘅基本原理。

雖然托勒密好多學說同研究都被推翻，托勒密地圖又被後來嘅航海家話唔準，但係冇古人就冇來者，佢始終係科學史上一個偉人。


|  |  |
| --- | --- |
|  | 呢篇同意大利人相關係楔位文。歡迎幫維基百科擴寫佢。睇 • 論 • 改 • 歷 |
**MK人**係[[CCH]用語，係指嗰啲成日喺旺角沒出色嘅肥叉，佢哋有時畀人「好潮」（但係多數都係「讕潮」）嘅感覺。呢個名喺以前好興，電台DJ係原因之一。當中嘅MK就代表Mongkok（旺角）喇。男嘅叫**MK仔**，女嘅叫**MK妹**，佢哋嘅文化就叫**MK文化**。

點解
--

某人單單住喺或者成日出入旺角，唔等於就係「MK人」；嗰個係主要對嗰啲跟隨潮流但係又唔係全係潮流，感覺係不倫不類嘅人嘅稱呼。有啲外人會簡單噉將佢哋歸入非仔非女之流；然而「MK人」所指嘅，正正就係嗰啲裝腔作勢，外強中乾，唔行偏門揾食嘅後生仔女。

佢哋覺得自己扮得好鬼有型，重以為會因為噉而吸引到好多男／女性趨之若鶩去兜搭佢哋，於是就經常自拍擺上網。佢哋當中多數都愛流連夜店、的士高，男嘅就為咗有女陪，而女嘅就貪玩怕寂寞，咁就可以講係各得其所。佢哋扮晒憤世不羈，但係又唔知憤世係咩嘢，所謂不羈其實即係冇人生目標，總之就係「今朝有酒今朝醉，明日愁來再買醉」。

有啲唔算貴嘅私家車款，被人叫做**MK車**，笑佢等低俗浮誇。任何車俾人配置啲搶眼／吵耳而冇乜用嘅部件或者裝飾品，又或者司機車品唔好，都可能被投以「MK」之謔稱。

地位
--

其實，MK人多數來自社會下層（階級），實際上冇錢使，冇世藝，冇自信……面對官員、先生同前輩親朋戚友等普遍讚賞，拜金崇權嘅所謂香港主流文化，自慚形穢，不過又偏偏要自欺欺人，於是乎就鍾情於啲使費同學養要求都低，又驚死人哋唔為意嘅打扮、講嘢用行為風格，嚟掩飾自卑同圍爐取暖，形成種所謂次文化。

與前者相對——有錢人靠豪宅靚車名錶來炫耀；肚入面墨水多嘅，就用久經浸淫而成嘅文雅儀態同含蓄語調來流露之；品味就靠坐定定食雪茄同飲陳年洋酒來展示；掌權嘅會低調直接用，擅於合法行惡，就算俾人捉到技術失誤，都重有大把板斧用得，可能甩到身。

MK人冇本事噉樣演嘢，就唯有成日靠所謂速成變光鮮，實質虛有其表，依然俾異類人睇唔起嘅方法，來獲取同道中人嘅自信，形成咗個「睇得唔打得」嘅小圈子——旺角啲商場有好多舖頭仔賣雜嘜平價服飾；MK風格口語特色係總詞彙少、密密使新式簡寫／稱、猛咁用虛詞／多義詞（例如取粗口字同性無關之義）、廢話多，又有大把錯／借字——有時俗稱「火星文」；喺條街道食煙仔，飲啤酒，就算明白會因而引嚟欺善怕惡嘅差人打攪，都在所不惜；心口掛個勇字，郁啲就無謂過界，只要犯些少錯就會俾「恭候多時」嘅「秩序維持者」捉去交數或者發泄。

己亥事變以來，政治格局劇變，做MK人嘅風險大增。針對後生仔女嘅政治類冤案湧現；清白人士由於對此毫無防範，兼且冇權冇勢冇後台，遇上厄運時往往只能坐以待斃；相反，黑幫成員同賊匪等時刻準備十足，熟悉顯規則同潛規則，又有人脈，脱離真案或者假案嘅能力都高好多，生活所受嘅影響較少。

定型
--

典型MK妹十零廿歲，濃妝豔抹，着背心、熱褲同撻人字拖，成日食煙仔、吹水同講粗口，性格反叛，鍾意喺街道遊來遊去，又時不時去酒吧同夜場。佢等喺2000年代零舍常見，畀人百無聊賴嘅感覺，可以叫做香港地道文化嘅代表之一；後來式微，取而代之嘅係南韓同偽ABC風格。响2020年，來自香港嘅畫師蕭邦仲，以此為主題，喺台灣出版咗本鹹濕漫畫書《MK妹》。

MK仔原形，模仿電影《古惑仔》入面若干角色，特徵係着黑色緊身背心、爛牛仔褲，樂於露啲文身出嚟。頭髮染到五顏六色，陰仔長到遮到眼，脾氣暴燥，動不動就睥人，講嘢時郁啲就「屌人老母」，後嚟興戴純黑口罩，兼且着Supreme、Thrasher同Stussy等牌子嘅服飾。呢啲風格一路淡化，喺2010年代，南韓潮流文化喺香港風行，與前者揉合，形成MK pop造型。

睇埋
--

* MK Pop

參考
--

**版Template:Reflist/styles.css無内容。**

1. ↑  〈今時今日，還有所謂MK仔嗎？〉. 《夠POP》 (美國英文). 2016-07-20. 原先內容歸檔喺2021-06-11. 喺2021-06-11搵到.
2. ↑  〈Honda EK9｜22歲女司機喜歡Type R熱血懶理MK妹負評 搞全女班棍波車會車聚：女人係識揸車嘅 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-06-11. 喺2021-06-11搵到.
3. ↑  〈轆Book：筋肉Van踢走MK味 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-06-11. 喺2021-06-11搵到.
4. ↑  121625551334730. 〈【MK妹絕種】本土繪師以成人漫畫紀錄MK文化 末代MK妹：我係最後一滴血｜壹週刊〉. 《壹週刊》 (香港中文). 原先內容歸檔喺2021-06-10. 喺2021-06-11搵到.`{{cite web}}`: CS1 maint: numeric names: 作者名單 (link)
5. ↑  〈MK妹 | 香港都有自家製成人漫畫 在台港人期望本地創作更貼地 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-06-10. 喺2021-06-10搵到.
6. ↑  〈【旺角文化】MK仔2018是甚麼樣子？ 穿Supreme就是MK？ ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-06-10. 喺2021-06-10搵到.
7. ↑  〈新舊MK大格鬥 霆鋒激戰天堂鳥 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-06-10. 喺2021-06-10搵到.

出面網頁
----

* 香港網絡大典 - MK 人
**誤聽**m6 teng1（英文：**Mondegreen**）又叫做**聽錯**，係指將一首歌嘅詞嘅音用另一種話（譬如中文）嘅字註出字幕。轉指將外文聽成同本地語言類似字句嘅文字遊戲[未記出處或冇根據]。

濕碎嘢
---

誤聽呢樣嘢嗰個莫名其妙嘅英文名，其實係有段故嘅；話說 1954年，美國作家 Sylvia Wright 寫咗篇短文 〈The Death of Lady Mondegreen〉，入邊話：

When I was a child, my mother used to read aloud to me from Percy's *Reliques*. One of my favorite poems began, as I remember:
中譯：我細個嗰陣，媽媽成日朗讀珀西嘅《Reliques》（古代英語詩集）畀我聽。喺我記憶入面，有首我好鍾意嘅詩，開頭係噉：
Ye Highlands and ye Lowlands,
Oh, where hae ye been?
They hae slain the Earl Amurray,
And Lady Mondegreen.
最後一句嘅原文其實係 ｢And laid him on the green｣，但係細路仔聽錯咗。

日本嘅誤聽歌詞
-------

大多係將原本歌詞嘅音樂短片加上字幕之後，以Flash嘅形式散佈，成日引起廣大嘅討論。

最有名嘅係2005年羅馬尼亞組合 O-Zone 嘅名曲《菩提樹下之戀》（Dragostea Din Tei），喺 2ch 上面，原歌詞「Nu mă, nu mă iei」畀人聽錯成「飲ま飲まイエー！」而且大肆流行，最後演變成艾迴唱片直接以誤聽版歌詞發行唱片。

另外德國流行曲兼舞蹈樂隊成吉思汗（Dschinghis Khan）嘅歌曲《Moskau》（めざせモスクワ，即係莫斯科）亦曾被為數甚多嘅 2ch 參與者誤聽成或者改詞成[未記出處或冇根據]「もすかう」。

日本亦有電視節目以誤聽為題材。「Tamori 俱樂部」有一個稱為「空耳時間」（空耳アワー）嘅環節，就收集觀眾提供嘅誤聽歌詞（一般係來自日本以外嘅歌曲），然後將誤聽嘅部份拍成影片。通常，誤聽嘅部份只係佔歌曲嘅一小部份。

臺灣嘅誤聽歌詞
-------

臺灣嘅誤聽歌詞，同樣亦來自世界各地嘅歌曲。比較早嘅例子，包括俄羅斯高音男歌手Витас（Vitas）嘅《歌劇2》（俄文：*Опера #2*），由於誤聽版本中有「打破你玻璃」、「No牙優毛巾」一句，而有「爛玻璃歌」、「優毛巾歌」等嘅別名。

其後，臺灣亦有網友投入製作唔同地方歌曲嘅誤聽。

* 韓國電影我嘅野蠻女友片尾曲 I Believe，就被改編成誤聽「阿婆妳」。呢首歌詞唔同嘅地方，就係同時將國語同閩南語嘅語音，併入誤聽嘅版本中。

* 印度歌手達雷爾·馬哈帝（旁遮普文：ਦਲੇਰ ਮਹਿੰਦੀ）嘅歌曲，亦成為臺灣網友惡搞誤聽嘅題材。最早嘅例子有《Tunak Tunak Tan》（ਤੁਣਕ ਤੁਣਕ ਤੁਣ），俾批踢踢實業坊（PTT）嘅Joke版版友ock64改編誤聽並加上字幕，上傳到 YouTube。因為《Tunak Tunak Tan》音樂錄影帶嘅內容，達雷爾·馬哈帝畀臺灣網友戲稱為印度F4。

呢首誤聽嘅出現，亦帶動咗臺灣網民改編印度歌曲誤聽嘅熱潮。如印度歌手赤拉尼維因佢嘅歌曲《Goli Mar》而被惡搞成"印度米高積遜"。

香港嘅誤聽歌詞
-------

香港網民改編誤聽，比起臺灣來就遲啲。[未記出處或冇根據]比較為人熟悉嘅，係從「幪面超人X」嘅泰語版改編出來嘅粵語誤聽《泰國幪面超人》。歌詞包括「馬個屁股變菊花」、「帶港幣八蚊」等。

除《泰國幪面超人》外，無綫電視劇集《強劍》主題曲泰文版亦出現粵語誤聽。

同一語言嘅誤聽歌詞
---------

前述嘅誤聽歌詞，都係將外國歌曲轉化為本地語言而得出嘅；不過，亦有部份誤聽歌詞，係從同一語言改編過來嘅。

* 日本動畫《代號基亞斯 反叛嘅魯路修》第2期片頭曲《解讀不能》，曾經被日本網民惡搞成同一語言嘅誤聽版本。

* 日本動畫《BAMBOO BLADE 竹劍》片頭曲《STAR RISE》，喺NICONICO動畫被日本網民惡搞成同一語言嘅誤聽版本。

* 日本十八禁遊戲嘅主題曲「True My Heart」，因爲誤聽而喺NICONICO動畫、YouTube等影片網站引起話題。

* 周杰倫嘅「七里香」及「髮如雪」，亦被網友分別惡搞成「騎李湘」同「發入穴」。

參考資料
----

1. ↑  〈I believe （國臺語都有）〉.

睇埋
--

* 借詞
* 不漏洞拉

出面資料
----

* （日文）「《莫斯科》教」（德語→日語）
* YouTube片段：泰國幪面超人中文字幕（泰語→廣東話）（字幕內容會令人想起大量「暗粗」，慎入）
* （印度語）→（臺語）（字幕內容有大量會令人諗起大量粗口同色情）（慎入）

| * 睇
* 傾
* 改
社會語言學 |
| --- |
| 「語言點樣同社會各部份互相影響？」 |
| **概念**
* 變體同方言（互通程度）
* 日常口語
* 語言演變同接觸
* Idiolect
* 口音
* 語域
* 多語現象、語碼轉換同借詞
* Macaronic

* 通用語、標準方言、雙層、威望、語言滅亡同層次
* 洋涇浜
* 唆啦咪咪
* 雙語 pun
* 誤聽
* 翻譯（音譯、意譯同音義對應）

* 語言意識形態
* 對話分析
* 語用學
* 描述同規範語言學
 |
| **相關領域**
* 語言學同社會學
* 認知語言學
* 歷史語言學
* 語言人類學
* 文化研究
* 語言社會學
 |
| **拉雜相關**
* 文化（文化進化）
* 模因
* 橋段
* 搞笑
* 民俗
* 自然語言處理
* 語言學嘅大綱
 |
唔好同**字**搞亂。
**文字**（粵拼：**man4 zi6**）就係符號嘅一種，用嚟表示概念、記綠口語、事、物，用作人同人溝通嘅一種媒介。

史
-

有章法書寫之前，有原始書寫。多數有圖示符或速記符。

書寫系統嘅種類
-------

傅儀學英文字母嘅教科書。啲英文字母都係從左寫到右，而漢字解釋就好似傳統中文噉由上便寫到下便。
最古老嘅文字主要都係基於象形符號同埋表意符號呢啲元素嘅自然語標。大部分書寫系統都可以廣泛噉歸為三個類別：**語標**、 **音節** 同埋 **字母** （亦或係 **segmental**）；之但係，各種變化性好大嘅書寫系統入便是但揀出嘅任何一種，呢三種類別通通都可以喺其中搵倒。噉樣就通常就好難單一分類某一種書寫系統。嗰啲**語標**、**音節**同埋**字母**三者相混，好難分類嘅系統就經常用**複雜系統**嚟描述。

| 文字嘅種類 | 每個符號代表 | 例 |
| --- | --- | --- |
| 意音文字 | 語素 | 漢字 |
| 音節文字 | 音節 | 日文假名 |
| 字母 | 音素（子音或母音） | 拉丁字母 |
| Abugida | 音素（子音+母音） | 印度天城文 |
| 輔音字母 | 音素（子音） | 阿拉伯字母 |
| 特徵字母 | 語音特徵 | 韓國嘅諺文 |

### 意音文字

內文：意音文字
Early Chinese character for sun (*ri*), 1200 B.C.
Modern Chinese character for sun (*ri*)
**語標** 係一個單獨寫出來嘅符號, 代表住一個文法上嘅字. 大部分中文字 都係語標.

每個符號代表一個字，準確啲係代表一個語素。

### 音節文字

內文：音節文字
### 字母

內文：字母
### Abugida

內文：Abugida
### 輔音字母

內文：輔音字母
### 特徵字母

內文：特徵字母

寫字方向
----

越南嘅書法字國語有陣時會將啲羅馬字當做方塊字噉嚟寫。  

Tân niên hạnh phúc bình an tiến （新年幸福平安進）  

Xuân nhật vinh hoa phú quý lai （春日榮華富貴來）
睇埋：東亞橫直文字同埋雙向文字

古義
--

「字」係文字嘅組成部分，係意思嘅基本部份。有啲有基本意思，未必成字，例唐文拆字細件，或者英文字綴。字可以組成一句嚟讀，一句讀組成辭。古時嘅「字」同現代嘅「詞」，意思部分重疊。

華夏講字，有兩重意思，一種為單字，逐個單字理解，如說文咁，解林單字，「平土有叢木曰林。」另一種唔理單字定多字，按意思為一字，好似爾雅咁，釋訓有「明明斤斤，察也」，明明斤斤視為一字。又釋天，「大歲在寅曰攝提格」，「攝提格」為一字咁。

按周禮後人加註，「古曰名，今曰字。滋益而名，故更曰字。」上古叫字做名，叫字因為佢衍生繁多。亦即事物畀得名就係字，無話單個定多個。近世或有唔明解，或想將兩者分開，改叫辭，或叫詞，反而造成混亂。辭同詞經常通假，然意思各異，之不過，都同講嘢有關。不過都無拆細基本元素嘅意思。辭同詞，一句又得，長到成篇咁又得，如楚辭、陳辭、宋詞、曲詞。

今意
--

喺語言學上，「字」喺中文係書寫單位，各佔一個方塊，幾千個常用，數以萬計或更多個少見，**詞**／**詞語**係意思單位，多數由一至幾個「字」組成。喺拼音文字當中，書寫單位叫「字母」，意思單位叫「字」、「詞」或「詞語」——以上三者喺本句之中同義。

睇埋
--

* 雙文制

參考
--

* Coulmas, Florian. 1996. *The Blackwell encyclopedia of writing systems*. Oxford: Blackwell.
* Daniels, Peter T. and William Bright, eds. 1996. *The world's writing systems*. Place: Name. ISBN 0-19-507993-0.
* DeFrancis, John. 1990. *The Chinese Language: Fact and Fantasy*. Honolulu: University of Hawaii Press. ISBN 0-8248-1068-6
* Hannas, William. C. 1997. *Asia's Orthographic Dilemma*. University of Hawaii Press. ISBN 0-8248-1892-X (paperback); ISBN 0-8248-1842-3 (hardcover)
* Rogers, Henry. 2005. *Writing Systems: A Linguistic Approach*. Oxford: Blackwell. ISBN 0-631-23463-2 (hardcover); ISBN 0-631-23464-0 (paperback)
* Sampson, Geoffrey. 1985. *Writing Systems*. Stanford, California: Stanford University Press. ISBN 0-8047-1756-7 (paper), ISBN 0-8047-1254-9 (cloth).
* Smalley, W. A. (ed.) 1964. *Orthography studies: articles on new writing systems*. London: United Bible Society.

出面網頁
----

* decodeunicode 五萬字符 Unicode Wiki
* About African writing systems by the John Henrik Clarke Africana Library at Cornell University:
	+
* 文字通識
	+ Omniglot

* Alphabetic Writing Systems
* Michael Everson's Alphabets of Europe
* The Unicode Consortium

1. ↑  〈文字的定義〉. *club.ntu.edu.tw*. 原著喺2021-10-26歸檔. 喺2021-08-22搵到.
2. ↑
3. ↑  〈字≠詞〉. *www.pcerc.org*. 喺2021-08-24搵到.
4. ↑  Yeung, Zephyr. 〈「oct-」、「cent-」與數字有關！破解英文詞彙DNA，從字首字根入手，記單詞更易入腦！-Zephyr Yeung 職場英語教室-職場-生活-ET Net Mobile〉. *ETNet*. 喺2021-12-21搵到.
呢幅廿世紀初嘅圖畫，描繪典型嘅無頭騎士形象。
**無頭騎士**（粵拼：mou4 tau4 ke4 si6；英文：**The Headless Horseman**）係一種傳說中嘅角色，顧名思義最大嘅特徵係會以「個頭甩咗落嚟嘅騎士」作為形象，可以當係死靈嘅一種。

講無頭騎士嘅故仔自從中世紀起就已經存在，呢種形象一路都有零散噉出現喺民間故事以至現代嘅虛構故仔作品當中。例如畀唔少人奉為早期美國文學代表之一嘅《沉睡谷傳說》噉，就係一個幾出名嘅無頭騎士相關故仔。除此之外，唔少其他民間故事同虛構故仔作品都有提到無頭騎士嘅形象。

沉睡谷傳說
-----

內文：沉睡谷傳說
《沉睡谷傳說》係一個好出名嘅短篇故仔，出自 1820 年嘅美國，由人稱「美國文學之父」嘅華盛頓伊榮作嘅。

《沉睡谷傳說》嘅主角係迷信、生saang1得瘦蜢蜢嘅教書先生弈卡博·卡靈。故仔開始嗰陣，卡靈佢啱啱搬到紐約州嘅沉睡谷住。沉睡谷不溜出晒名多鬼故同怪事，當中最出名嘅係「空氣當中所有怪異力量嘅司令」—無頭騎士。無頭騎士嘅傳說係噉：據講從前有個士兵，佢參與美國獨立戰爭嘅其中一場戰鬥，途中畀砲彈打甩咗佢個頭，而自從嗰時開始佢嘅靈魂就一路四圍流浪，想搵返佢個頭。

弈卡博同鎮上嘅婦女有往來：佢得閒會走去幫手照顧牲畜或者斬柴，而且作為一個老師，佢時不時都會幫啲婦女睇住甚至湊吓細路；因為噉，唔少鎮上嘅婦女都對佢有好感。同時弈卡博又好沉迷啲神怪嘢，成日走去聽鎮上嘅一眾阿婆講神怪故仔，聽勻晒啲講鬼、高扁同鬼屋嘅傳言，而無頭騎士嘅傳說佢自然係聽到識背bui6咁滯。

弈卡博睇中咗年輕貌美嘅**卡蒂蓮娜**。卡蒂蓮娜屋企好有錢而且又係個獨生女，弈卡博諗住自己只要娶到卡蒂蓮娜就會發達。同時，弈卡博嘅情敵**亞伯拉罕·凡·布魯特**知佢想做乜，就連番整蠱佢。弈卡博同布魯特就因此積聚咗啲牙齒印。有一日，弈卡博出席卡蒂蓮娜屋企嘅聚會，喺聚會上跳舞同埋聽鎮民講鬼故。聚會過後，佢私底下向卡蒂蓮娜求婚，但卡蒂蓮娜對佢並冇興趣。

畀卡蒂蓮娜拒絕咗嘅弈卡博，死死哋氣噉騎住佢隻馬返屋企。喺路上，弈卡博騎住馬通過樹林入面幾笪相傳鬧鬼嘅地方。弈卡博喺宴會上聽埋晒啲鬼故，成個人都疑神疑鬼噉。騎騎吓，佢個腦開始想像有鬼出現，然後佢就見到沼澤裏面有個著住斗篷嘅怪人騎住隻馬企咗喺度。覺得不安嘅弈卡博想走，點知下一刻佢就見到，神秘人個頭原來係甩咗落嚟嘅，個頭放咗喺馬鞍上面。嗰一刻，弈卡博嚇到冇咗半條命，嗱嗱臨快馬加鞭想走。無頭騎士亦快馬追上嚟。弈卡博隻馬跑得夠快，佢以為自己可以擺脫無頭騎士，但無頭騎士跟住就一手攞起佢個頭，將個頭掟向弈卡博。掟中咗。弈卡博就墮馬，然後佢就不省人事。

|  |  |  |
| --- | --- | --- |
| 

|  |
| --- |
| 呢幅插畫描繪《沉睡谷傳說》當中嘅經典場面—無頭騎士追住弈卡博·卡靈，仲攞起自己個頭準備掟弈卡博。 |
| 呢幅插畫描繪《沉睡谷傳說》當中嘅經典場面—無頭騎士追住弈卡博·卡靈，仲攞起自己個頭準備掟弈卡博。  |

 |

到咗第二朝，啲人發現弈卡博隻馬喺主人屋企門前食草，但係冇人知道弈卡博嘅行蹤，啲人淨係喺事發現場搵到一個爛咗嘅南瓜。過咗冇幾耐，卡蒂蓮娜嫁畀布魯特，而唔少鎮民留意到，布魯特彷彿好似知道弈卡博去咗邊。鎮上面嘅阿婆就繼續講神怪故事，話弈卡博畀無頭騎士帶走咗，仲開始出現傳說，話有人目擊弈卡博嘅靈魂喺沉睡谷流連。

順帶一提，對於呢個故仔嘅一個常見理解係，無頭騎士查實係布魯特假扮嘅，而個爛南瓜就係用嚟掟弈卡博嘅假頭。嗰晚弈卡博畀「無頭騎士」打暈咗之後就嚇到從此遠離沉睡谷，亦有可能係畀布魯特殺死咗。

各地嘅傳說
-----

睇埋：都拿痕同埋鬼故
無頭騎士嘅形象，遠遠唔淨只响《沉睡谷傳說》裏面出現。西方世界好多地區都有傳說提起無頭騎士。

例如响古代嘅愛爾蘭，就有流傳都拿du1 laa4痕嘅傳說。都拿痕係愛爾蘭民間傳說當中以無頭騎士形象現身嘅仙子。都拿痕嘅特徵係佢個頭甩咗落嚟，而且佢仲會一手攞住佢自己個頭、一路騎住隻黑色嘅馬，喺最黑暗嘅夜晚現身。好多傳說講到，都拿痕可能會攞住條人類嘅脊骨當鞭噉用，或者佢隻馬會拉住架用人嘅骨同皮膚整嘅馬車。有啲傳說仲話，一旦都拿痕大聲嗌某個人嘅名，嗰個人就會即刻當場暴斃。

講到無頭騎士嘅傳說，往往都係會提到死亡同恐懼等嘅主題，講到「遇到一啲唔屬於呢個世界嘅事物」噉嘅心情。

睇埋
--

* 喪屍
* 死靈
* 瘦長男

歐詞
--

1. ↑  The Legend of Sleepy Hollow
2. ↑  Washington Irving
3. ↑  Ichabod Crane
4. ↑  Katrina
5. ↑  Abraham "Brom Bones" Van Brunt
6. ↑  Dullahan

攷
-

1. ↑  The Legend of Sleepy Hollow. *Encyclopedia Britannica*.
2. ↑  Irving, W. & Dunning, A. (2022). *The Legend of Sleepy Hollow* (p. 48). Royal Blind Society of New South Wales.
3. ↑  Croker, Thomas Croften (1834). *Fairy legends and traditions of the south of Ireland*. pp. 209-286.

拎
-


維基同享有多媒體嘅嘢：  
**無頭騎士**

* 無頭騎士 （英文），電視橋段網講無頭騎士呢條橋kiu2。
* 《沉睡谷傳說》 （英文）。《沉睡谷傳說》個原版英文故仔。

| * 睇
* 傾
* 改
恐怖故仔 |
| --- |
| 作嚟想令讀書觀眾覺得驚嘅虛構故仔 |
| 恐怖概念 | 驚（原始恐懼） · 毛骨悚然 · 厭惡 · 恐怖谷 · 恐怖悖論 · 懸疑 · Macabre |  |
| 恐怖媒體 | 恐怖文學 · 恐怖片 · 恐怖漫畫 · 恐怖遊戲（恐怖生存遊戲） · 睇埋民俗 |
| 子文類 | 超自然恐怖（鬼故） · 哥德式恐怖 · 肉體恐怖 · 潑濺鬅客 · 心理恐怖 · 愛卡夫式恐怖 · 恐怖喜劇 · 恐怖意式麪 |
| 常用橋段 | 

|  |  |  |  |  |
| --- | --- | --- | --- | --- |
| 角色橋段 | 

|  |
| --- |
| 人狼 · 女巫 · 驅魔人同邪靈 · 小丑 · 連環殺手 · 瘟疫醫生 · Boogeyman · 日本妖怪 · 食屍鬼 · 怪獸 |
| 不死生物 | 鬼 · 喪屍（末日）同骷髏妖 · 吸血鬼 · 木乃伊 · 科學怪人 · 殭屍 · 無頭騎士同都拿痕 |

 |
| 設定橋段 | 鬼屋 · 古堡 · 酷刑室 · 墳場 · 亂葬崗 · 鬼域 · 瘟疫 |
| 拉雜橋段 | 黑暗 · 死亡 · 瘋癲 · 突發驚嚇 · 人食人 · 邪教 · Eldritch |

 |
| 相關文類 | 推想型故仔 · 科幻 · 奇幻（黑暗奇幻 · Fantastique） · 童話故事 · 異世界 · 犯罪故仔 · 怪奇故仔 · 驚慄 |
| 拉雜相關 | 浪漫主義 · 括吐露 · 瘦長人 · 耶加婆婆 · 黑色幽默 · 都市傳說 · 萬聖夜同盂蘭節 · 超自然 · 邪惡 |
| 恐怖故仔類 |
**禮儀**（古希臘文：λειτουργία；意思係 ｢公職｣，特別係指公民為國家做嘅嘢，又或者公務員做嘅嘢），喺基督宗教，係指正式公開崇拜嘅禮拜方式，喺咁嘅理解下所有基督宗派都有禮儀，只係傳統唔同，但係實際上淨係天主教、東正教同聖公會等等先講禮儀，其他嘅新教宗派通常都唔會用 ｢禮儀｣ 呢個字眼；後者亦亦好多時被bei2人叫做 ｢冇禮儀傳統｣[*暫譯*]（non-liturgical）。

另外，東方教會同西方教會對禮儀嘅理解都有出入；喺東方，禮儀就即係聖祭禮儀，但係喺西方，任何正式嘅公開崇拜都叫禮儀，包括拆細咗都算。例如，天主教嘅彌撒係禮儀，但係佢可以拆兩部分，上半叫聖道禮儀，下半叫聖祭禮儀，即係成個同斬半都係禮儀。

個字嘅希臘原文其實喺新約聖經出現過，但係通常只係解職責或者工作之類，即係原文本來並唔係指禮拜方式；同 ｢禮儀｣ 意思最近磅嘅係喺少數經文譯做嘅 ｢敬禮｣。根據天主教嘅解釋，新約原文所講嘅職責包括哂司祭職（敬拜）、先知職（福音嘅宣佈）同君王職（愛德嘅實踐）三方面，並話禮儀就係基督嘅工程，所以基督徒參與禮儀就係參與上帝嘅工作。

攷
-

1. 1 2  Fortescue, Adrian (1910). "Liturgy". *The Catholic Encyclopedia*. New York: Robert Appleton Company. 喺2023年10月20號搵到.
2. ↑  《基督教聖經與神學詞典》 (第1版). 香港: 漢語聖經學會. 2003. p. 330. ISBN 962-513-250-3.
3. ↑  "Practices in Christianity". *Bitesize* (英國英文). BBC. 喺2023年11月3號搵到.
4. 1 2 3  〈卷二序〉 (PDF). 《天主教教理》 (繁體中文). 1069–1071條. 喺2023年10月20號搵到.
5. ↑  參考〈希伯來書〉8章6節（SBL 希臘文新約：Προς Εβραίους 8:6；可以睇埋：基督教和合本：〈來〉8:6、天主教思高本：〈希〉八6）.
6. ↑  參考〈希伯來書〉9章21節（SBL 希臘文新約：Προς Εβραίους 9:21；可以睇埋：基督教和合本：〈來〉9:21、天主教思高本：〈希〉九21），和合本冇譯呢個字。

|  |  |
| --- | --- |
| Stub icon | 呢篇基督教文係楔位文。歡迎幫維基百科擴寫佢。睇 • 論 • 改 • 歷 |